cyanic-selkie/wikianc huggingface dataset:
ഇംഗ്ലണ്ട്‌ ദേശീയ ഫുട്ബോൾ ടീം
അവലംബം
വർഗ്ഗം:യൂറോപ്പിലെ ദേശീയ ഫുട്ബോൾ ടീമുകൾ വർഗ്ഗം:ഇംഗ്ലണ്ട്
നീലേശ്വരം രാജവംശം
സാമൂതിരികോവിലകത്തെ ഒരു രാജകുമാരിയും, ഒരു കോലത്തുനാട്ടുരാജാവുമുണ്ടായ പ്രേമബന്ധത്തിൽ നിന്നാണ് ഈ വംശം നിലവിൽ വന്നത്. പണ്ടത്തെ നീലേശ്വരം രാജ്യമാണ് ഇന്നത്തെ ഹോസ്ദുർഗ് താലൂക്ക്. വെങ്കടപ്പനായ്ക്കന്റെ (1582-1629) കീഴിൽ തെക്കൻ കാനറയിൽ ആധിപത്യം ഉറപ്പിച്ചിരുന്ന ബഡ്നോർ നായ്ക്കന്മാർ (ഇക്കേരി നായ്ക്കന്മാർ) 17-18 നൂറ്റാണ്ടുകളിൽ നീലേശ്വരം ആക്രമിച്ചു നിയന്ത്രണത്തിലാക്കി. നീലേശ്വരം രാജാവ് ശിവപ്പനായ്ക്കന് (1645-1660) കപ്പം കൊടുത്തിരുന്നു. സോമശേഖരൻ നായ്കൻ(1714-1739) നീലേശ്വരം സ്വന്തം രാജ്യത്തോട് ചേർത്ത് ഹോസ്ദുർഗ്കോട്ട നിർമ്മിച്ചു. ബ്രിട്ടീഷുകാർ തെക്കൻ കാനറായിൽ ആധിപത്യം ഉറപ്പിച്ചതോടെ നീലേശ്വരം അവരുടെ നിയന്ത്രണത്തിലായി.
വർഗ്ഗം:കേരളത്തിലെ നാട്ടുരാജ്യങ്ങൾ
ഡിപ്ലോലെപിസ് മേയ്റി
വെസ്റ്റേൺ പാലിയാർട്ടികിൽ കാട്ടു റോസാപ്പുക്കളിൽ (റോസാ sp.) പ്രാണികൾ മൂലം ഉണ്ടാകുന്ന ഒരു ഗാൾ ആണ് ഡിപ്ലോലെപിസ് മേയ്റി (ഷ്ലെത്സെണ്ടൽ, 1877) (Hymenoptera: Cynipidae). റോസ് കുറ്റിച്ചെടികളിൽ ഡി. റോസിയേക്കാൾ ഡിപ്ലോലെപിസ് മേയ്റി വളരെ അപൂർവ്വമാണ്.
ഭൗതികോത്ഭവം
ഇതിന്റെ ഗാലുകൾ മോസ്സി റോസ് ഗാൾ അല്ലെങ്കിൽ റോബിൻസ് പിൻ‌കുഷ്യൻ (ഡിപ്ലോലെപിസ് റോസി) എന്നിവയുടെ ബാഹ്യ മോർഫോളജിയുമായി സാമ്യമുള്ളതാണ്. എന്നാൽ ഗാൾ ഉപരിതലത്തിൽ വളരെക്കുറച്ചു മാത്രമേ മൂടുന്നുള്ളൂ. അതിന്റെ ആവർഭാവം കൂടുതലും മുള്ളുകൾ പോലെയാണ്. ഒരേ ആതിഥേയ സസ്യത്തിൽ ഡി. റോസെയോടൊപ്പം ഇത് കാണപ്പെടുന്നു. ഡി. മേയ്റിയുടെ ഗാലുകൾ മൾട്ടിലോക്യുലാർ ആണ്, അതിന്റെ അറകളിൽ ഡി. റോസയിൽ കാണുന്നതിനേക്കാൾ കട്ടിയുള്ള ആവരണം കാണപ്പെടുന്നു.
സാറാ നോൾസ് ബോൾട്ടൺ
ഒരു അമേരിക്കൻ എഴുത്തുകാരിയായിരുന്നു സാറാ നോൾസ് ബോൾട്ടൺ (ജീവിതകാലം: സെപ്റ്റംബർ 15, 1841 - ഫെബ്രുവരി 21, 1916). കണക്റ്റിക്കട്ടിലെ ഫാർമിങ്ടണിലാണ് അവർ ജനിച്ചത്. 1866-ൽ അവർ വ്യാപാരിയും ഒരു മനുഷ്യസ്‌നേഹിയുമായിരുന്ന ചാൾസ് ഇ. ബോൾട്ടനെ വിവാഹം കഴിച്ചു. വർത്തമാനപ്പത്രങ്ങൾക്കായി ധാരാളം എഴുതിയിരുന്ന അവർ വുമൺസ് നാഷണൽ ടെമ്പറൻസ് യൂണിയന്റെ ആദ്യത്തെ സെക്രട്ടറിമാരിൽ ഒരാളും ബോസ്റ്റൺ കോൺഗ്രിഗേഷണലിസ്റ്റിന്റെ (1878–81) അസോസിയേറ്റ് എഡിറ്ററുമായിരുന്നു. ലാഭവിഹിതം, സ്ത്രീകളുടെ ഉന്നത വിദ്യാഭ്യാസം, മറ്റ് സാമൂഹിക വിഷയങ്ങൾ എന്നിവ പഠിച്ചുകൊണ്ട് സാറാ ബോൾട്ടൺ യൂറോപ്പിൽ രണ്ടുവർഷം യാത്ര ചെയ്തു. അവരുടെ രചനകൾ വിശ്വാസത്തിലൂടെയും കഠിനാധ്വാനത്തിലൂടെയും ലോകത്തെ വായനക്കാരെ പ്രോത്സാഹിപ്പിക്കുന്നതായിരുന്നു.
ആദ്യകാലവും വിദ്യാഭ്യാസവും
ജോൺ സെഗാർ നോൾസ്, മേരി എലിസബത്ത് മില്ലർ നോൾസ് എന്നിവരുടെ പുത്രിയായി 1841 സെപ്റ്റംബർ 15 ന് കണക്റ്റിക്കട്ടിലെ ഫാർമിങ്ടണിലാണ് സാറാ നോൾസ് ജനിച്ചത്. ഇംഗ്ലണ്ടിലെ ലണ്ടനിൽ നിന്ന് റോഡ് ഐലൻഡിലെ പോർട്ട്‌സ്മൗത്തിലേക്ക് താമസം മാറിയ ഹെൻറി നോൾസിന്റെ പരമ്പരയിൽപ്പെട്ടയാളായിരുന്നു ജോൺ. അവളുടെ മുത്തശ്ശി മേരി കാർപെന്റർ, റോഡ് ഐലൻഡ് ഗവർണറായിരുന്ന ജോസഫ് ജെൻകസിന്റെ സഹോദരി എലിസബത്ത് ജെൻകസിന്റെ പരമ്പരയിൽ നിന്നായിരുന്നു. അവരുടെ മാതാവിന്റെ വംശാവലിയിൽ1739 ലെ ഫസ്റ്റ് റെജിമെന്റിന്റെ ലെഫ്റ്റനന്റ് കേണൽ; അസിസ്റ്റന്റ് ട്രഷറർ (1725–49); ട്രഷറർ, (1749–55) എന്നീ നിലകളിൽ സേവനമനുഷ്ടിച്ചിരുന്ന കണക്റ്റിക്കട്ടിലെ ഹാർട്ട്ഫോർഡിലെ നഥാനിയേൽ സ്റ്റാൻലി, മസാച്യുസെറ്റ്സ് ബേ കോളനിയെ സംയോജിപ്പിച്ച 26 പേരിലൊരാളും മസാച്യുസെറ്റ്സിലെ സ്പ്രിംഗ്ഫീൽഡിന്റെ സ്ഥാപകനുമായിരുന്ന കേണൽ വില്യം പിൻ‌ചോൺ എന്നിവരും ഉൾപ്പെടുന്നു. പതിനേഴാമത്തെ വയസ്സിൽ, ഹാർട്ട്ഫോർഡിലെ അഭിഭാഷകനായ കേണൽ എച്ച്. മില്ലറുടെ കുടുംബത്തിൽ അംഗമായിത്തീർന്ന സാറാ ബോൾട്ടന് ഈ ഭവനത്തിലെ വിപുലമായ ലൈബ്രറി ആനന്ദദായകമായിരുന്നു ഒപ്പം സ്കോളർഷിപ്പും പരിഷ്കരണവും ഇഷ്ടപ്പെടുന്നവർക്കുള്ള ഒരു കേന്ദ്രവുമായിരുന്നു ഈ ഭവനം. വിശാലമായ വായനയും വിശിഷ്ടമായ അഭിരുചിയും സാമൂഹിക പ്രാധാന്യവുമുള്ള ഒരു വ്യക്തിയായിരുന്നു അമ്മായി. അവിടെവച്ച്, പെൺകുട്ടി ഹാരിയറ്റ് ബീച്ചർ സ്റ്റോ, ലിഡിയ എച്ച്. സിഗോർണി തുടങ്ങിയവരെപ്പോലുള്ള പ്രശസ്ത വ്യക്തികളെ കണ്ടുമുട്ടുകയും അവരുടെ ജീവിതം അവർക്ക് നിരന്തരമായ പ്രചോദനമായിത്തീരുകയും ചെയ്തു.
കത്താരിൻ ബീച്ചർ സ്ഥാപിച്ച സെമിനാരിയിൽ നിന്ന് ബിരുദം നേടിയ ബോൾട്ടൺ ഒരു മികച്ച പണ്ഡിതനായിത്തീർന്നു. അവരുടെ ആദ്യത്തെ പ്രസിദ്ധീകരിച്ച കവിത 15 വയസ്സുള്ളപ്പോൾ വേവർലി മാസികയിലാണ് പ്രത്യക്ഷപ്പെട്ടത്.
ഔദ്യോഗികജീവിതം
ബിരുദാനന്തരം അവർ ഓർലിയൻ ലാമർ ആന്റ് അദർ പോയംസ് (ന്യൂയോർക്ക് സിറ്റി, 1863) എന്നപേരിൽ ഒരു ചെറിയ വാല്യം പ്രസിദ്ധീകരിക്കുകയും ഇതിന്റെ ഒരു പരമ്പര ന്യൂ ഇംഗ്ലണ്ട് പത്രം സ്വീകരിക്കുകയും ചെയ്തു. പിന്നീട്, ആംഹെർസ്റ്റ് കോളേജിലെ ഒരു ബിരുദധാരിയായ ചാൾസ് ഇ. ബോൾട്ടനെ അവർ വിവാഹം കഴിച്ചു, അവർ ഒഹായോയിലെ ക്ലീവ്‌ലാൻഡിലേക്ക് മാറുകയും ചെയ്തു. ദരിദ്രരെ സന്ദർശിക്കാൻ കൂടുതൽ സമയം ചെലവഴിച്ചുകൊണ്ട് അവർ ആ നഗരത്തിലെ വുമൺസ് ക്രിസ്ത്യൻ അസോസിയേഷന്റെ ആദ്യ സെക്രട്ടറിയായിത്തീർന്നു.
ഹൌ സക്സസ് ഈസ് വൺ (ബോസ്റ്റൺ, 1884);  ലൈവ്സ് ഓഫ് പൂവർ ബോൺസ് ഹു ബിക്കേം ഫേമസ് (ന്യൂയോർക്ക്, 1886); ഗേൾസ് ഹു ബിക്കേം ഫേമസ് (ന്യൂയോർക്ക്, 1886); സ്റ്റോറീസ് ഫ്രം ലൈഫ് (ന്യൂയോർക്ക്, 1886); സോഷ്യൽ സ്റ്റഡീസ് ഇൻ ഇംഗ്ലണ്ട് (ബോസ്റ്റൺ, 1886); ഫ്രം ഹാർട്ട് ആന്റ് നേച്ചർ, പോയംസ് ( ന്യൂയോർക്ക്. 1887); ഫേമസ് അമേരിക്കൻ ആതേർസ് (ന്യൂയോർക്ക്, 1887); ഫേമസ് അമേരിക്കൻ സ്റ്റേറ്റ്‌സ്മെൻ (ന്യൂയോർക്ക്, 1888); സം സക്സസ്ഫുൾ വിമൻ (ബോസ്റ്റൺ, 1888); ഫേമസ് മെൻ ഓഫ് സയൻസ് (ന്യൂയോർക്ക്, 1889), ഫേമസ് യൂറോപ്യൻ ആർട്ടിസ്റ്റ്സ് (ന്യൂയോർക്ക്, 1889); ഇംഗ്ലീഷ് ആദേർസ് ഓഫ് ദ 19th സെഞ്ചുറി (ന്യൂയോർക്ക്. 1890); ഇംഗ്ലീഷ് സ്റ്റേറ്റ്‌സ്മെൻ ഓഫ് ക്യൂൻ വിക്ടോറിയാസ് റെയ്ൻ (ന്യൂയോർക്ക്, 1891); ഫേമസ് ടൈപ്സ് ഓഫ് വുമൺഹുഡ് (ന്യൂയോർക്ക്) എന്നിവയായിരുന്ന ബോൾട്ടന്റെ കൂടുതൽ പ്രസിദ്ധീകരിച്ച കൃതികൾ. ഈ പുസ്തകങ്ങളിൽ പലതും ഇംഗ്ലണ്ടിൽ പുനഃപ്രസിദ്ധീകരിക്കപ്പെട്ടു.
1867 ൽ മകൻ ചാൾസ് നോൾസ് ബോൾട്ടൺ ജനിച്ചു. 1890 ൽ ഹാർവാർഡ് സർവകലാശാലയിൽ നിന്ന് ബിരുദം നേടിയ അദ്ദേഹം മുപ്പത്തിയഞ്ച് വർഷം ബോസ്റ്റൺ അഥീനിയത്തിൽ ലൈബ്രേറിയനായി സേവനമനുഷ്ഠിച്ചു. 1916 ഫെബ്രുവരി 21 ന് ഒഹായോയിലെ ക്ലീവ്‌ലാൻഡിൽവച്ച് ബോൾട്ടൺ അന്തരിച്ചു.
അവലംബം
വർഗ്ഗം:1841-ൽ ജനിച്ചവർ വർഗ്ഗം:1916-ൽ മരിച്ചവർ വർഗ്ഗം:കണക്റ്റിക്കട്ടിൽ നിന്നുള്ള എഴുത്തുകാർ വർഗ്ഗം:അമേരിക്കൻ എഴുത്തുകാർ
ഇന്തോ-ഇറാനിയൻ ഭാഷകൾ
ഇന്തോ-യുറോപ്യൻ ഭാഷകളിലെ ഏറ്റവും കിഴക്കേ അറ്റത്തെ ശാഖയാണ്‌ ഇന്തോ-ഇറാനിയൻ ഭാഷകൾ എന്നറിയപ്പെടുന്നത്. ഇതിൽ മൂന്നു ഭാഷാവിഭാഗങ്ങൾ ഉൾപ്പെടുന്നു. ഇന്തോ ഇറാനിയൻ ഭാഷകളെ ആര്യൻ ഭാഷകൾ എന്നും അറിയപ്പെടാറുണ്ട്. ആര്യൻ എന്നത് ഇന്തോ ഇറാനിയൻ ഭാഷക്കാർ അവരെ സ്വയം വിശേഷിപ്പിക്കുന്ന പേരാണ്‌.
സംസ്കൃതം, അസ്സമീസ്, ഗുജറാത്തി, ഹിന്ദി, കശ്മീരി, സിന്ധി, മറാഠി, പഞ്ചാബി, നേപ്പാളി തുടങ്ങിയ ഉത്തരേന്ത്യൻ ഭാഷകൾ ഇന്തോ-ആര്യൻ ഭാഷകൾക്കുദാഹരണമാണ്‌. ഇറാനിയൻ ഭാഷകളിൽ പേർഷ്യൻ, കുർദിഷ്, പഷ്തു, ബലൂചി തുടങ്ങിയവ ഉൾപ്പെടുന്നു ‌. നൂറിസ്ഥാനി ഭാഷകളിൽ കാതി, പ്രസൂൻ, വൈഗാലി, ഗംബിരി, അശ്കുൻ എന്നിങ്ങനെ അഞ്ചു ഭാഷകളുണ്ട്. നൂറിസ്ഥാനി ഭാഷകൾ കാഫിരി ഭാഷകൾ എന്നും അറിയപ്പെട്ടിരുന്നു.
അവലംബം
വർഗ്ഗം:ഭാഷാകുടുംബങ്ങൾ വർഗ്ഗം:ഇന്തോ-ഇറാനിയൻ ഭാഷകൾ
ചേർത്തല വിദ്യാഭ്യാസ ജില്ലയിലെ വിദ്യാലയങ്ങൾ
References
വർഗ്ഗം:കേരളത്തിലെ വിദ്യാലയങ്ങൾ
വർഗ്ഗം:ആലപ്പുഴ ജില്ലയിലെ കലാലയങ്ങൾ
റൂട്ട്കിറ്റ്‌
റൂട്ട്കിറ്റ്‌ എന്നത് കമ്പ്യൂട്ടറിലെ ചില പ്രവർത്തനങ്ങൾ (process) ഉപയോക്താവിൽനിന്നു മറച്ചുവെക്കാനും ആ പ്രോഗ്രാമിന് മുൻഗണന നൽകാനും ഉപയോഗിക്കുന്ന ഒരുതരം മാൽവെയർ ആണ്. റൂട്ട്കിറ്റ്‌ എന്ന പേര്, "'റൂട്ട്'" (യൂണിക്സ് ഒപ്പറേറ്റിംഗ് സിസ്റ്റത്തിൽ ഉയർന്ന അധികാരങ്ങൾ ഉള്ള അക്കൗണ്ടിനു പറയുന്ന പേര്) "'കിറ്റ്‌'" (ഒരു പ്രത്യേക പ്രവർത്തനം ചെയ്യാൻ ആവശ്യമായ സോഫ്റ്റ്‌വെയർ ഘടകങ്ങൾ) എന്നീ വാക്കുകളിൽനിന്ന് ഉണ്ടായതാണ്. "റൂട്ട്കിറ്റ്" എന്ന പദത്തിന് മാൽവെയറുമായുള്ള ബന്ധത്തിലൂടെ നെഗറ്റീവായ അർത്ഥമാണുള്ളത്.
ഒരു റൂട്ട്കിറ്റിന്റെ കമ്പ്യൂട്ടറിലുള്ള ഇൻസ്റ്റാളേഷൻ സോഫ്റ്റ്‌വെയർ മുഖേനയോ അല്ലെങ്കിൽ ഹാക്കർ കമ്പ്യൂട്ടറിൽ റൂട്ട് അധികാരം നേടിയതിനുശേഷം നേരിട്ടോ ആണ് ചെയ്യുന്നത്. ഈ അധികാരം നേടുന്നത് ഒരുപക്ഷെ കമ്പ്യൂട്ടറിൽ നേരിട്ട് ഒരു ആക്രമണം നടത്തിയതിന്റെ ഫലമായി ആയിരിക്കാം. (ഒരു സുരക്ഷാ പഴുതിലൂടെയോ, പാസ്സ്‌വേർഡ്‌ ക്രാക്കിംഗ് മുഖേനയോ അല്ലെങ്കിൽ സോഷ്യൽ എഞ്ചിനീയറിംഗ് മുഖേനയോ). ഒരിക്കൽ ഒരു റൂട്ട്കിറ്റ്‌ ഇൻസ്റ്റോൾ ചെയ്തുകഴിഞ്ഞാൽ പിന്നെ ആ നുഴഞ്ഞുകയറ്റം മറച്ചുവെക്കാനും കമ്പ്യൂട്ടറിൽ റൂട്ട് അധികാരം നേടാനും കഴിയും. റൂട്ട് അധികാരം ഉള്ളതുകൊണ്ടുതന്നെ ആ കമ്പ്യൂട്ടറിൽ എന്തുപ്രവർത്തനവും പിന്നീട് റൂട്ട്കിറ്റ്‌ ഉപയോഗിച്ച് ചെയ്യാൻ കഴിയും. ഉദാഹരണത്തിന് കമ്പ്യൂട്ടറിൽ ഉള്ള ഏതൊരു സോഫ്റ്റ്‌വെയറിനും മാറ്റം വരുത്താൻ സാധിക്കും. (ഒളിഞ്ഞിരിക്കുന്ന റൂട്ട്കിറ്റുകൾ കണ്ടെത്താൻ ഉപയോഗിക്കുന്ന സോഫ്റ്റ്‌വെയറുകൾ ഉൾപ്പെടെ).
ഈ കാരണം കൊണ്ടുതന്നെ റൂട്ട്കിറ്റുകൾ കണ്ടെത്തുക എന്നത് വളരെ വിഷമകരമായ ഒരു ജോലി ആണ്. സിഗ്നേച്ചർ സ്കാനിംഗ്‌, മെമ്മറി ഡംപ് അനാലിസിസ് തുടങ്ങിയ രീതികൾ ഉപയോഗിച്ചാണ്‌ റൂട്ട്കിറ്റുകളെ കണ്ടുപിടിക്കുന്നത്. ചിലപ്പോൾ റൂട്ട്കിറ്റ്‌ കെർണ്ണലിനുഉള്ളിലാണ് ഉള്ളതെങ്കിൽ അത് മാറ്റുക എന്നത്‌ വളരെ ശ്രമകരമാണ് അല്ലെങ്കിൽ പ്രായോഗികമായി അസാധ്യമാണ്. മിക്കപ്പോഴും ഒപ്പറേറ്റിംഗ് സിസ്റ്റം വീണ്ടും ഇൻസ്റ്റോൾ ചെയ്യുക എന്നതാണ് ഏക പ്രതിവിധി. ഫേംവെയർ റൂട്ട്കിറ്റുകൾ കൈകാര്യം ചെയ്യുമ്പോൾ, നീക്കംചെയ്യുന്നതിന് ഹാർഡ്‌വെയർ മാറ്റിസ്ഥാപിക്കൽ അല്ലെങ്കിൽ പ്രത്യേക ഉപകരണങ്ങൾ ആവശ്യമായി വന്നേക്കാം.
ചരിത്രം
1986ൽ ആണ് പി സികളെ ലക്ഷ്യമാക്കിയുള്ള ആദ്യ വൈറസ്‌ കണ്ടെത്തിയത്‌, അതിൽ സ്വയം മറഞ്ഞിരിക്കാനുള്ള സാങ്കേതിക വിദ്യ ഉണ്ടായിരുന്നു. ആ വൈറസ്‌ കമ്പ്യൂട്ടറിന്റെ ബൂട്ട് സെക്ടർ വായിച്ച ശേഷം അത് ഡിസ്കിൽ മറ്റേതെങ്കിലും ഭാഗത്തേക്ക്‌ റീഡയറക്റ്റ് ചെയ്യുകയാണ് ചെയ്തിരുന്നത്. റൂട്ട്കിറ്റ് അല്ലെങ്കിൽ റൂട്ട് കിറ്റ് എന്ന പദം യഥാർത്ഥത്തിൽ "റൂട്ട്" ആക്സസ് അനുവദിച്ച യുണിക്സ് പോലുള്ള ഒരു ഓപ്പറേറ്റിംഗ് സിസ്റ്റത്തിനായുള്ള മാൽവെയറിനെ പരിഷ്കരിച്ച അഡ്മിനിസ്ട്രേറ്റീവ് ടൂളുകളെയാണ് സൂചിപ്പിക്കുന്നത്. ഒരു നുഴഞ്ഞുകയറ്റക്കാരന് ഒരു സിസ്റ്റത്തിലെ സ്റ്റാൻഡേർഡ് അഡ്മിനിസ്‌ട്രേറ്റീവ് ടൂളുകൾ ഒരു റൂട്ട്കിറ്റ് ഉപയോഗിച്ച് മാറ്റിസ്ഥാപിക്കാൻ കഴിയുമെങ്കിൽ, നുഴഞ്ഞുകയറ്റക്കാരന് ഈ പ്രവർത്തനങ്ങൾ നിയമാനുസൃതമായ സിസ്റ്റം അഡ്മിനിസ്‌ട്രേറ്ററിൽ നിന്ന് മറച്ചുവെച്ചുകൊണ്ട് സിസ്റ്റത്തിലൂടെ റൂട്ട് ആക്‌സസ് നേടാനാകും. ഈ ആദ്യ തലമുറയിൽ പെട്ട റൂട്ട്‌കിറ്റുകൾക്ക്, ട്രിപ്പ്‌വയർ പോലുള്ള ഉപകരണങ്ങൾ ഉപയോഗിച്ച് അതേ വിവരങ്ങൾ വെച്ച് ആക്‌സസ് ചെയ്യുക എന്നത് നിസ്സാരമായിരുന്നു. സൺ മൈക്രോസിസ്റ്റംസിന്റെ സൺ ഓഎസ് യുണിക്സ്(SunOS UNIX) ഓപ്പറേറ്റിംഗ് സിസ്റ്റത്തിനായി 1990-ൽ ലെയ്ൻ ഡേവിസും സ്റ്റീവൻ ഡേക്കും ആദ്യകാല റൂട്ട്കിറ്റ് എഴുതി.
ഉപയോഗങ്ങൾ
ആധുനിക റൂട്ട്കിറ്റുകൾ റൂട്ട് അധികാരങ്ങൾ നേടാറില്ല. മറിച്ച് അത് മറ്റൊരു സോഫ്റ്റ്‌വെയർ പേലോഡിനെ കണ്ടെത്താൻ പ്രയാസം ആക്കുകയാണ് ചെയ്യുന്നത്‌. മിക്ക റൂട്ട്കിറ്റുകളും മാൽവെയറിന്റെ ഗണത്തിലാണ് പെടുത്തിയിട്ടുള്ളത്‌ കാരണം പേലോഡുകൾ മിക്കപ്പോഴും ഹനികരമായിരിക്കും. ഉദാഹരണത്തിന് മിക്ക പേലോഡുകളും പാസ്സ്‌വേർഡുകളും ക്രെഡിറ്റ്‌ കാർഡ്‌ വിവരങ്ങളും മോഷ്ടിക്കാനും അതുപോലെയുള്ള ഉപദ്രവകരമായ പ്രവർത്തനങ്ങൾ ചെയ്യാനും രൂപകൽപ്പന ചെയ്യപ്പെട്ടതയിരിക്കും. പക്ഷെ ചില റൂട്ട്കിറ്റുകൾ ഉപയോക്താക്കൾക്ക് ഉപകാരപ്രദമാണ്. ഉദാഹരണത്തിന് ചില വീഡിയോ ഗെയിമുകളുടെ കാര്യത്തിൽ ഒരു സി ഡി റോം എമുലേഷൻ ഡ്രൈവറിൽ ഒരു റൂട്ട്കിറ്റ്‌ ഉപയോഗിക്കുന്നത്‌ അതിന്റെ ആന്റി പൈറസി സംവിധാനങ്ങളെ മറികടക്കാൻ (ഒരു വ്യാജ സി ഡി ഉപയോഗിച്ച് അത നേരായ രീതിയിൽ വാങ്ങിയതാണെന്ന് തെറ്റിദ്ധരിപ്പിക്കാൻ) ഒരു വ്യക്തിയെ സഹായിച്ചേക്കാം. Lucky Patcher വേരൂന്നാൻ ഇന്റർനെറ്റിൽ ഒരു ദിവസം ഏറ്റവും വിപുലമായ റൂട്ട് അപ്ലിക്കേഷൻ ഒന്നാണ്.
കൈതച്ചക്ക
ഉഷ്ണമേഖലാ സസ്യമായ കൈതയുടെ ഫലത്തെ കൈതച്ചക്ക എന്നു വിളിക്കുന്നു. ശാസ്ത്രീയ നാമം: അനാനാസ്‌ കോമോസസ്‌. ജീവകം എ, ജീവകം ബി എന്നിവയുടെ നല്ല ഉറവിടമാണ്‌ കൈതച്ചക്ക. കൂടാതെ ജീവകം സി, കാൽസ്യം, ഇരുമ്പ്‌, മഗ്നീഷ്യം, പൊട്ടാസ്യം എന്നിവയും ഇതിൽ അടങ്ങിയിരിക്കുന്നു. നീർവാർച്ചയുള്ള മണ്ണിൽ നന്നായി വളരുന്ന സസ്യമാണ് കൈത. കേരളത്തിലെ മൂവാറ്റുപുഴ, തൊടുപുഴ എന്നീ സ്ഥലങ്ങളിൽ കൈതച്ചക്ക വ്യാപകമായി കൃഷി ചെയ്യുകയും കയറ്റുമതി ചെയ്യുകയും ചെയ്യുന്നുണ്ട്.
ചില ഭാഗങ്ങളിൽ ഇത് കന്നാരചക്ക, അണ്ണാറച്ചക്ക,  പുറുത്തി ചക്ക  എന്നിങ്ങനെ അറിയപ്പെടുന്നു.
തെക്കെ അമേരിക്കയിൽ നിന്നും നൂറ്റാണ്ടുകൾക്ക് മുമ്പ് കടൽ കടന്നുവന്ന പഴവർഗ്ഗമാണ് കൈതച്ചക്ക‌. വൻവൃക്ഷങ്ങളിൽ പറ്റിപിടിച്ചു വളരുന്ന സസ്യങ്ങൾ ഉൾപ്പെടുന്ന ബ്രൊമിലിയേസിയെ സസ്യകുടുംബത്തിലെ ഒരംഗമാണ്‌ ഈ ചെടി. പൈൻ മരത്തിന്റെ കോണിനോട് സാദൃശ്യമുള്ള ആകൃതി കാരണമാണ്‌ ഇതിന്‌ പൈനാപ്പിൾ എന്ന പേരു സിദ്ധിച്ചത്.
മൗറീഷ്യസ്
കേരളത്തിൽ ഏറ്റവും അധികം കൃഷിചെയ്യെപ്പെടുന്ന ഇനം മൗറീഷ്യസ് ആണ്. താരതമ്യേന ചെറിയ ചക്കകളാണ് ഇവയ്ക്ക്. മഞ്ഞ നിറമുള്ളതും ചുവപ്പു കലർന്ന മഞ്ഞ നിറമുള്ളതുമായ രണ്ട് വകഭേദങ്ങൾ കാണപ്പെടുന്നു. കായ്ക്ക് ഒന്നര രണ്ട് കിലോഗ്രാം ഭാരമുണ്ടാകും. നല്ല മധുരമുള്ളാ കാമ്പാണെങ്കിലും ചാറ് കുറവാണ്. തൊലിയിലെ കണ്ണുകൾക്ക് ആഴം കൂടുതലായിരിക്കും. മുള്ള് കൂടുതലുള്ള ഇനമാണിവ.
രസാദി ഗുണങ്ങൾ
രസം			:മധുരം
ഗുണം		:സ്നിഗ്ധം, ഗുരു
വീര്യം			:ശീതം
ഔഷധയോഗ്യ ഭാഗം
ഫലം, ഇല
ഔഷധ ഉപയോഗം
ദഹനം കൂട്ടുന്നതിനും ചുമയും തൊണ്ടരോഗങ്ങളും മാറ്റുന്നതിനും ഉപയോഗിച്ചു വരുന്നു.
ചിത്രശാല
വർഗ്ഗം:ഔഷധസസ്യങ്ങൾ വർഗ്ഗം:പഴങ്ങൾ വർഗ്ഗം:ലാറ്റിനമേരിക്ക ജന്മദേശമായ വിളകൾ വർഗ്ഗം:ഉഷ്ണമേഖലാ ഫലങ്ങൾ വർഗ്ഗം:നീലിയാർകോട്ടത്തെ സസ്യജാലം
സോൻ നദി
മധ്യ ഇന്ത്യയിലെ ഒരു നദിയാണ് സോൻ. ഗംഗാ നദിയുടെ ദക്ഷിണ പോഷകനദികളിൽ ഏറ്റവും വലുതാണിത്. ഏകദേശം 784 കിലോമീറ്റർ(487മൈൽ) നീളമുള്ള സോൻ ഇന്ത്യയിലെ ഏറ്റവും വലിയ നദികളിൽ ഒന്നാണ്. ഛത്തീസ്‌ഗഢ് സംസ്ഥാനത്തിലാണ് ഇതിന്റെ ഉദ്ഭവസ്ഥാനം. അമർഖണ്ഡക്കിന് സമീപത്ത് നിന്നും നർമ്മദ യുടെ കിഴക്ക് ഭാഗത്ത് നിന്നാണ് സോൺ ഉത്ഭവിക്കുന്നനത്. ഗംഗയുടെ പോഷകനദികളിൽ ഹിമാലയത്തിൽ നിന്നും ഉത്ഭവിക്കാത്ത ഏക നദിയാണ് സോൺ.
ഇന്ദ്രാപുരി അണക്കെട്ട്
സോൻ നദിക്ക് കുറുകേയുള്ള ഇന്ദ്രാപുരി അണക്കെട്ട് ഇന്ത്യയിലെ ഏറ്റവും നീളമേറിയ അണക്കെട്ടുളിൽ ഒന്നാണ്. വളരെ വലിയ അളവിൽ ജലം ശേഖരിക്കുന്ന ഈ അണക്കെട്ട് ബീഹാറിലെ ഡെഹ്രി നഗരത്തിൽ നിന്ന് 5 കിലോമീറ്റർ അകലെയായി സ്ഥിതി ചെയ്യുന്നു. അതിൽ നിന്നൊഴുകുന്ന രണ്ട് പ്രധാന കനാലുകളും മറ്റ് ചെറിയ കനാലുകളും ചേർന്നാണ് ബീഹാറിന്റെ മധ്യ,പടിഞ്ഞാറൻ ഭാഗങ്ങളിൽ മുഴുവൻ ജലസേചനം നടത്തുന്നത്
വർഗ്ഗം:ഇന്ത്യയിലെ നദികൾ വർഗ്ഗം:മധ്യപ്രദേശിലെ നദികൾ വർഗ്ഗം:ഛത്തീസ്‌ഗഢിലെ നദികൾ വർഗ്ഗം:ഉത്തർപ്രദേശിലെ നദികൾ വർഗ്ഗം:ബീഹാറിലെ നദികൾ
സിറിൽ ഡേബിഡീൻ
ഒരു കരീബിയൻ സാഹിത്യകാരനാണ് സിറിൽ ഡേബിഡീൻ. 1945-ൽ ഗയാനയിലെ ബെർബി സിൽ ജനിച്ചു. സാഹിത്യകാരനായ ഡേവിഡ് ഡേബിഡീൻ ഇദ്ദേഹത്തിന്റെ ഭ്രാതുലനാണ്. 1970-ൽ കാനഡയിലേക്കു കുടിയേറി. ദ് വിസാർഡ് സ്വാമി (1985) എന്ന നോവലും കോസ്റ്റ്ലാൻഡ്:ന്യൂ ആൻഡ് സെല ക്ടഡ് പോയംസ് 1973-87 (1989) എന്ന കവിതാസമാഹാരവുമാണ് പ്രധാന കൃതികൾ. കരീബിയയിലെത്തിയ ആദ്യകാല ഇന്ത്യക്കാരുടെ ജീവിതസമരത്തിന്റെ കഥയാണ് ദ് വിസാർഡ് സ്വാമിയിലെ പ്രതിപാദ്യം. പില്ക്കാല കുടിയേറ്റക്കാർക്ക് അപരിചിതദേശത്തുണ്ടാകുന്ന സവിശേഷമായ അനുഭവങ്ങളും അഭിമുഖീകരിക്കേണ്ടിവരുന്ന പ്രശ്നങ്ങളും കവിതകളിൽ ഹൃദ്യമായി ആവിഷ്കരിച്ചിരിക്കുന്നു.
കുടിയേറ്റക്കാരുടെ ദേശീയതാബോധമെന്ന വിഷയം കൈകാര്യം ചെയ്യുന്നതിൽ നേരിയ വ്യതിയാനം ഡേബിഡീന്റെ പില്ക്കാല കവിതകളിൽ ദൃശ്യമാണ്. ദേശീയമായ അതിർവരമ്പുകൾ മറികടന്ന് പുതുമയെ പുണരാനുള്ള പഴയ കുടിയേറ്റക്കാരുടെ വെമ്പൽ ഈ കവിതകളിൽ കാണാം. 'ഡൂബിയസ് ഫോറിനർ', 'കോജിറ്റേറ്റിങ്' എന്നീ കവിതകൾ ഉദാഹരണമായിപ്പറയാം. കരീബിയൻ കവിയായ സാം സെൽവന്റെ ചരമത്തിൽ അനുശോചിച്ചുകൊണ്ട് എഴുതിയ 'കോജിറ്റേറ്റിങി'ലെ ചില വരികൾ താഴെക്കൊടുക്കുന്നു:
the Creole voice not always an East Indian's or African,but constantly shaped by crossings'.
'ഞാനെന്റെ സ്വന്തം ചരമക്കുറിപ്പുകൾ എഴുതുന്നു. ചരിത്ര ത്തിന്റെ ചിത്രലിഖിതമാകാം അത്; ക്രിയോളിന്റെ ശബ്ദം അതിൽ കേൾക്കാം; അത് ഒരു ഈസ്റ്റിന്ത്യന്റെയോ ആഫ്രിക്കക്കാരന്റെയോ ശബ്ദമാകണമെന്നില്ല അതിർവരമ്പുകൾ ലംഘിച്ച് ക്രമാനുഗത മായി രൂപംപ്രാപിച്ചതാണ് ആ ശബ്ദം' എന്നു സാരം.
വർഗ്ഗം:കനേഡിയൻ കവികൾ വർഗ്ഗം:ഗയാനീസ് നോവലിസ്റ്റുകൾ വർഗ്ഗം:ഗയാനീസ് സാഹിത്യകാരന്മാർ വർഗ്ഗം:1945-ൽ ജനിച്ചവർ
തലമുറകൾ
ബ്രാഹ്മണ്യം നേടാനുള്ള തീവ്രശ്രമം, അതുനേടിക്കഴിഞ്ഞപ്പോൾ തോന്നുന്ന നിഷ്പ്രയോജനത, കഠിനാദ്ധ്വാനത്തിലൂടെ നേടിയെടുത്ത ബ്രാഹ്മണ്യത്തോടുള്ള അവജ്ഞ എന്നിവ വിവിധ തലമുറകളിലൂടെ പുസ്തകം അവതരിപ്പിക്കുന്നുണ്ടത്രേ.
അവലംബം
വർഗ്ഗം:ഒ.വി. വിജയൻ എഴുതിയ നോവലുകൾ
ദുറൂസികൾ
ദുറൂസികൾ (Eng:Druze Arabic: درزي, derzī or durzī‎, plural دروز, durūz, Hebrew: דרוזים‎ druzim) പ്രധാനമായും ലെബനോൻ, ഇസ്രായേൽ, ജോർദാൻ, സിറിയ എന്നീ രാജ്യങ്ങളിൽ കാണപ്പെടുന്ന ഒരു മതവിഭാഗമാണ്. ഷിയ ഇസ്ലാമിലെ ഇസ്മായിലി വിശ്വാസത്തിൽ നിന്നു ഉരുത്തിരിഞ്ഞു വന്ന ഒരു വിശ്വാസ ധാരയാണ് ഇത്. ദുറൂസി വിശ്വാസധാരയുടെ തുടക്ക കാലങ്ങളിൽ ഇതിനു നേതൃത്വം നൽകിയിരുന്നത് മുഹമ്മദ് ബിൻ ഇസ്മായിൽ നഷ്ടകിൻ അൽ ദരസി (en: Muhammad bin Ismail Nashtakin ad-Darazī), ഹംസ ബിൻ അലി (en: Hamza Bin Ali) എന്നീ രണ്ട് മതപ്രചാരകരാണ്. വിശ്വാസങ്ങൾ പരസ്യമായി പ്രഖ്യാപിക്കുന്നതിനു മുൻപു ഇതിന്റെ ഒരു സ്ഥാപക സംഘം (core group) ചർച്ചകൾക്കായി രഹസ്യ യോഗങ്ങൾ വിളിച്ചു കൂട്ടുമായിരുന്നു. ഈ യോഗങ്ങളിൽ അൽ ദരസിയും ഹംസ ബിൻ അലിയും തമ്മിൽ അഭിപ്രായ വ്യത്യാസങ്ങൾ ഉണ്ടായിത്തുടങ്ങി. അലി ബിൻ അബീത്വാലിബും അദ്ദേഹത്തിന്റെ സന്തതി പരമ്പരകളെയും ദൈവത്തിന്റെ അവതാരങ്ങളായി പ്രഖ്യാപിക്കാനുള്ള അൽ ദരസിയുടെ ശ്രമമാണ് ഈ അഭിപ്രായ വ്യത്യാസത്തിന്റെ പ്രധാന കാരണം. ഹംസ ബിൻ അലി ഈ ആശയങ്ങളെ നിശിതമായി വിമർശിച്ചുകൊണ്ട് ഒരു ലേഖനവുമെഴുതുകയുണ്ടായി.
1016-ൽ അൽ ദരസി തന്റെ വിശ്വാസങ്ങൾ പരസ്യമായി പ്രഖ്യാപിക്കുകയും ജനങ്ങളോട് തന്നെ പിന്തുടരാൻ ആഹ്വാനം ചെയ്യുകയുണ്ടായി. ഈ പ്രഖ്യാപനം കൈയിറോയിൽ സംഘർഷാവസ്ഥ സൃഷ്ടിക്കുകയും അധികാരികൾ ഈ പ്രസ്ഥാനത്തെ നിരോധിക്കുകയും ചെയ്തു. പിന്നീട് 1017-ൽ ഹംസ ബിൻ അലി ഈജിപ്റ്റിലെ ഫാതിമിഡ് ഖലീഫ അൽ ഹക്കീമിന്റെ അനുവാദത്തോടെ അൽ ദരസിയുടെ വിവാദ പ്രസ്താവനകൾ നീക്കം ചെയ്തു ഭേദഗതി ചെയ്ത ദുറൂസി വിശ്വാസപ്രമാണങ്ങൾ പരസ്യമായി പ്രഖ്യാപിച്ചു.
വർഗ്ഗം:ഷിയ ഇസ്ലാം വിഭാഗങ്ങൾ
റുസ്സോ
പതിനെട്ടാം നൂറ്റാണ്ടിലെ യൂറോപ്യൻ ജ്ഞാനോദയത്തിന്റെ (Enlightenment) തത്ത്വചിന്തകന്മരിൽ പ്രമുഖനും, രാഷ്ട്രമീമാംസകനും, വിദ്യാഭ്യാസ ചിന്തകനും, ഉപന്യാസകാരനുമായിരുന്നു ജീൻ ഷാക്ക് റൂസ്സോ (ഇംഗ്ലീഷ്:Jean Jacques Rousseau. ജനനം: 28 ജൂൺ 1712; മരണം: 2 ജൂലൈ 1778). സസ്യശാസ്ത്രജ്ഞൻ സംഗീതജ്ഞൻ എന്നീ നിലകളിലും അദ്ദേഹം പ്രാഗല്ഭ്യം തെളിയിച്ചു.
ജനനം, ബാല്യം
സ്വിറ്റ്സർലണ്ടിലെ ജനീവയിലാണ് അദ്ദേഹം ജനിച്ചത്. റുസ്സോയുടെ പിതാവ് ഒരു പാവപ്പെട്ട ക്ലോക്ക് നിർമ്മാതാവായിരുന്നു. പുറം വരുമാനത്തിനുവേണ്ടി ഒഴിവുസമയങ്ങളിൽ അദ്ദേഹം നൃത്തം പഠിപ്പിക്കുകയും ചെയ്തിരുന്നു. ജോലിസംബന്ധമായി അകലെ താമസിച്ചിരുന്ന പിതാവ്, അമ്മയോടുള്ള അഗാധപ്രേമം ഉളവാക്കിയ വിരഹദുഃഖം സഹിക്കാനാവാതെ ഒരിക്കൽ ജോലി ഉപേക്ഷിച്ച് നാട്ടിലേക്കു മടങ്ങിയെന്നും ആ തിരിച്ചുവരവിന്റെ നിർഭാഗ്യഫലമായി താൻ പത്തു മാസം കഴിഞ്ഞു ജനിച്ചുവെന്നുമാണ് റുസ്സോ ആത്മകഥയിൽ പറയുന്നത്. മാതാപിതാക്കളുടെ രണ്ടാമത്തെ കുട്ടിയായ റുസ്സോ ജനിച്ച് രണ്ടാഴ്ചക്കകം അമ്മ മരിച്ചു. പിതാവിന്റേയും, ജാക്വിലീൻ എന്നു പേരായ വളർത്തമ്മയുടേയും, ഒരു മാതൃസഹോദരിയുടേയും സം‌രക്ഷണയിൽ വളർന്ന അദ്ദേഹത്തിന്റെ ബാല്യം സന്തോഷപ്രദമായിരുന്നു. എല്ലാവരുടേയും ശ്രാദ്ധാകേന്ദ്രമായിരുന്ന അനുജനുമായി താരതമ്യപ്പെടുത്തുമ്പോൾ‍ അവഗണിക്കപ്പെട്ട ഏഴുവയസ്സിനു മൂപ്പുള്ള റുസ്സോയുടെ ഏക സഹോദരൻ ചെറുപ്പത്തിലേ വീടുവിട്ടിറങ്ങിപ്പോയി. റുസ്സോയുടെ ആദ്യകാല വിദ്യാഭ്യാസം പിതാവിൽ നിന്നാണ് സിദ്ധിച്ചത്. അമ്മ സൂക്ഷിച്ചിരുന്ന കഥാപുസ്തകങ്ങളിലെ കഥകൾ പിതാവ് രാവെളുക്കുവോളമിരുന്ന് മകനു വായിച്ചുകൊടുത്തു. പിതാവിന്റെതന്നെ ഗ്രന്ഥശേഖരത്തിലെ ചരിത്രന്ഥങ്ങളും മറ്റുമാണ് പിന്നെ വായിച്ചത്. തന്നെ ഏറെ സ്വാധീനിച്ചതായി റുസ്സോ എടുത്തു പറയുന്ന ഒരു ഗ്രന്ഥം, ഏഴാമത്തെ വയസ്സിൽ വായിച്ചുകേട്ട, പ്രാചീനലേഖകനായ പ്ലൂട്ടാർക്കിന്റെ മഹത്ജീവിതസമാഹാരമാണ്.
വെനീസിലെ ജോലി
1743-ൽ ഒരു പരിചയക്കാരി അദ്ദേഹത്തിന് വെനീസിലെ ഫ്രഞ്ച് സ്ഥാനപതിയുടെ സെക്രട്ടറിയായി ജോലി നേടിക്കൊടുത്തു. എന്നാൽ സ്ഥാനപതി, വേതനം കൊടുക്കുന്ന കാര്യത്തിൽ പിന്നോക്കമായിരുന്നു. ആ ജോലി അദ്ദേഹം ഉപേക്ഷിച്ചു. സ്ഥാനപതിയിൽ നിന്ന് തനിക്കു കിട്ടാനുണ്ടായിരുന്ന പണം കിട്ടാൻ അദ്ദേഹം പാരീസിലെ അധികാരികളെ സമീപിച്ചു. കിട്ടാനുണ്ടായിരുന്ന വേതനം ഒടുവിൽ കിട്ടിയെങ്കിലും പാരീസിൽ നിന്ന് നീതി ലഭിക്കുന്നതിൽ ഉണ്ടായ താമസം റുസ്സോയെ ഫ്രാൻസിലെ ഭരണസം‌വിധാനത്തിനെതിരാക്കുന്നതിൽ പങ്കു വഹിച്ചിട്ടുണ്ടെന്ന് പറയപ്പെടുന്നു.
പാരീസിൽ, തെരീസ
പാരീസിൽ റുസ്സോ ഫ്രഞ്ച് വിജ്ഞാനകോശത്തിന്റെ നിർമ്മാതാക്കളിൽ പ്രമുഖനായിരുന്ന ദീദറോയുമായി പരിചയപ്പെടുകയും വിജ്ഞാനകോശത്തിനായി ചില ലേഖങ്ങൾ എഴുതുകയും ചെയ്തു. 1745-ൽ പാരീസിലെ താമസത്തിനിടെ അദ്ദേഹം, ഹോട്ടലിലെ തുന്നൽക്കാരിയായിരുന്ന(seamstress) തെരീസയുമായി പരിചയപ്പെട്ടു. സൗന്ദര്യമോ ബുദ്ധിശക്തിയോ തൊട്ടുതീണ്ടിയിട്ടില്ലായിരുന്ന തെരീസയെ അദ്ദേഹം വിവാഹം ചെയ്തില്ലെങ്കിലും അവർ അദ്ദേഹത്തിന്റെ ആജീവനാന്തര സഹചാരിയായി. റുസ്സോയുടെ സുഹൃത്തുക്കളേയും ജീവചരിത്രകാരന്മാരെയും അത്ഭുതപ്പെടുത്തിയ ബന്ധമായിരുന്നു ഇത്. അവർക്ക് അഞ്ചു കുട്ടികൾ ജനിച്ചു. എന്നാൽ ഈ കുട്ടികളിൽ ഒന്നിനെപ്പോലും വളർത്താൻ റുസ്സോ മിനക്കെട്ടില്ല. ജനിച്ച ഉടനെ അവരെ അനാഥാലയങ്ങളിലെ അമ്മത്തൊട്ടിലുകളിൽ രഹസ്യമായി ഉപേക്ഷിക്കാൻ ഏർപ്പാടു ചെയ്യുകയണ് റുസ്സോ ചെയ്തത്. പിൽക്കാലത്ത് ശിശുപാലനത്തെയും കുട്ടികളുടെ വിദ്യാഭ്യാസത്തെയും കുറിച്ച് ഏറെ പുകഴ്ത്തപ്പെട്ട ക്ലാസ്സിക്ക് നോവലായ എമിൽ(Emile) എഴുതിയ റുസ്സോയുടെ യശസ്സിനുമേൽ, നിഴൽ‌വീഴ്ത്തിനിൽക്കുന്ന പെരുമാറ്റമായി ഇത് വിശേഷിക്കപ്പെടാറുണ്ട്.
മത്സരപ്രബന്ധം, സംഗീതശില്പം
1753-ൽ ഫ്രാൻസിൽ ഡീഴോ നഗരത്തിലെ അക്കാദമി, ശാസ്ത്ര-സാഹിത്യങ്ങൾ മനുഷ്യരുടെ സന്മാർഗബോധത്തെ എങ്ങനെ ബാധിച്ചു എന്ന വിഷയത്തെക്കുറിച്ച് ഒരു പ്രബന്ധമത്സരം നടത്തി. മനുഷ്യന് പ്രകൃത്യാ ഉള്ള നന്മയെ ഇല്ലാതാക്കി അടിമത്തത്തിലേക്കു നയിക്കുകയാണ് ശാസ്ത്രവും സാഹിത്യവും ചെയ്തതെന്നും എല്ലാ ശാസ്ത്രത്തിന്റേയും ഉല്പത്തി തിന്മയിലാണെന്നും നന്മയും ശാസ്ത്രവും ചേർന്നുപോവുകയില്ലെന്നും വാദിച്ച് റുസ്സോ എഴുതിയ ശാസ്ത്ര-സാഹിത്യവിചാരം (Discourse on the Arts and the Sciences) എന്ന പ്രബന്ധം സമ്മാനാർഹനായതോടെ അദ്ദേഹം പെട്ടെന്ന് പ്രശസ്തിയിലേക്കുയർന്നു. 1752-ൽ, റുസ്സോയുടെ സൃഷ്ടിയായ ഗ്രാമജ്യോതിഷി (Village Soothsayer) എന്ന ഓപ്പറ രാജകൊട്ടാരത്തിൽ‍ അവതരിപ്പിച്ച് വൻവിജയമായത്, സംഗീതജ്ഞനെന്ന നിലയിലും റുസ്സോയെ പ്രശസ്തനാക്കി. എന്നാൽ അതിന്റെ പേരിൽ ലൂയി പതിനഞ്ചാമൻ രാജാവ് വച്ചുനീട്ടിയ അജീവനാന്ത പെൻഷൻ റുസ്സോ സ്വീകരിച്ചില്ല.
അസമത്വവിചാരം, നവ എലോയീസ്
പ്രശസ്തിയിലെത്തിയ റുസ്സോയെ, അദ്ദേഹം ഉപേക്ഷിച്ചുപോന്ന ജനീവനഗരം ക്ഷണിച്ചു. 1754-ൽ റുസ്സോ ജനീവ സന്ദർ‍ശിച്ചു. അതോടൊപ്പം, കത്തോലിക്കാവിശ്വാസം ഉപേക്ഷിച്ച്, ജനീവയുടെ ഔദ്യോഗിക മതമായിരുന്ന കാൽ‌വിനിസം വീണ്ടും സ്വീകരിക്കുകയും ചെയ്തു. അതേവർ‍ഷം തന്നെ റുസ്സോ, അസമത്വത്തിന്റെ ഉല്പത്തിയും അടിസ്ഥാനവും (A Discourse on Inequality) എന്ന പേരിൽ മറ്റൊരു പ്രബന്ധമെഴുതി. മനുഷ്യർ പ്രകൃത്യാ നല്ലവരാണെന്നും സംസ്കാരവും സ്ഥാപനങ്ങളുമാണ് അവരെ ദുഷിപ്പിക്കുന്നതെന്നും സംസ്കാരത്തെ ഉപേക്ഷിച്ച് പ്രാകൃതാവസ്ഥയിലേക്കു മടങ്ങുകയാണ് അസമത്വത്തിനും തിന്മകൾക്കു പരിഹാരമെന്നും വാദിച്ച ഈ പ്രബന്ധം സമ്മാനാർഹമായില്ലെങ്കിലും വലിയ വിവാദമുയർത്തി. റുസ്സോ അയച്ചുകൊടുത്ത പ്രബന്ധം വായിച്ച പ്രമുഖ ചിന്തകൻ വോൾട്ടയർ റുസ്സോക്ക് ഇങ്ങനെ എഴുതി:-
പാരീസിൽ മടങ്ങിയെത്തിയ റുസ്സോക്ക് താമസിക്കാൻ കിട്ടിയത് പ്രഭുവനിതയായ മദാം എപിനറി ഒരുക്കിയ 'തപോവനം' ആയിരുന്നു. അവിടെ താമസിച്ച് 1756-ൽ എഴുതിയ നവ എലോയീസ് (Novelle Heloise) എന്ന നോവലും ഒരു വൻ വിജയമായിരുന്നു. 1761-ലാണ് അത് പ്രസിദ്ധീകരിക്കപ്പെട്ടത്. സ്വതന്ത്രചിന്തയുടേയും ധനികവർഗത്തെ ആക്രമിച്ചതിന്റേയും പേരിൽ അതും വിമർശിക്കപ്പെട്ടു.
സാമൂഹ്യ ഉടമ്പടി, എമിൽ
ഇതിനിടെ, ദീദറോ ഉൾപ്പെടെയുള്ള പരീസിലെ സുഹൃത്തുക്കളുമായി പിണങ്ങിയ റുസ്സോ, മോണ്ട്‌ലൂയി(Montlouis) എന്ന സ്ഥലത്തേക്ക് താമസം മാറ്റി. അവിടെവച്ചാണ് അദ്ദേഹം പ്രസിദ്ധകൃതികളായ സാമൂഹ്യ ഉടമ്പടിയും (Social Contract) എമിലും (Emile) എഴുതിയത്. മനുഷ്യസമൂഹങ്ങളുടെ തുടക്കം വ്യക്തിമനസ്സും പൊതുമനസ്സും തമ്മിലുള്ള ഒരുടമ്പടിയിലാണെന്നും, തനിക്കു സം‌രക്ഷണം തരണം എന്ന വ്യവസ്ഥയിലാണ് വ്യക്തി, തന്റെ മനസ്സിനെ പൊതുമനസ്സിന് വിധേയമാക്കാൻ സമ്മതിക്കുന്നതെന്നുമാണ് റുസ്സോ സാമൂഹ്യ ഉടമ്പടിയിൽ വാദിച്ചത്. രാജാക്കന്മാരുടെ അധികാരം ദൈവദത്തമാണെന്ന വാദത്തെ അട്ടിമറിക്കുന്ന നിലപാടായിരുന്നു ഇത്. ഭരിക്കപ്പെടുന്നവരുടെ നേരിട്ടോ ആല്ലാതെയോ ഉള്ള സമ്മതം ഭരണകൂടങ്ങൾക്ക് ആവശ്യമാണെന്ന് സ്ഥാപിച്ച ഈ കൃതിയിലെ സമത്വം, സാഹോദര്യം, സ്വാതന്ത്ര്യം എന്ന സമവാക്യമാണ് പിന്നീട് ഫ്രഞ്ച് വിപ്ലവത്തിന്റെ മുദ്രാവാക്യമായത്. മനുഷ്യൻ സ്വതന്ത്രനായി ജനിക്കുന്നു; എന്നാൽ എല്ലായിടത്തും അവൻ ബന്ധനത്തിലാണ് എന്ന ഏറെ ഉദ്ധരിക്കപ്പെടാറുള്ള വാക്യം ഈ കൃതിയുടെ ആദ്യ അദ്ധ്യായത്തിലാണ്.
അതേവർഷം തന്നെ പ്രസിദ്ധീകരിച്ച മറ്റൊരു കൃതി റുസ്സോയുടെ വിദ്യാഭ്യാസചിന്തകൾ ഉൾക്കൊള്ളുന്ന എമിൽ (Emile) എന്ന നോവലാണ്. പുസ്തകങ്ങൾക്കു പകരം പ്രകൃതിയേയും കുട്ടികളുടെ ജന്മവാസനകളേയും ആശ്രയിക്കുന്ന ഒരു വിദ്യാഭ്യാസപദ്ധതിയാണ് ഈ കൃതിയിൽ റുസ്സോ മുന്നോട്ടു വച്ചത്. സംഘടിതമതങ്ങളുടെ വിശ്വാസപ്രമാണങ്ങൾക്കു പകരം സ്വാഭാവിക മതത്തിനെ (Natural Religion) ആശ്രയിക്കുന്ന മതബോധനത്തിനു വേണ്ടിയും റുസ്സോ ഇതിൽ വാദിച്ചു. പിലക്കാലത്തെ വിദ്യാഭ്യാസചിന്തയെ ഏറെ സ്വാധീനിച്ച് ഒരു മൗലിക കൃതിയാണിത്. റുസ്സോയുടെ മറ്റുകൃതികളിലെപ്പോലെ, ഇതിലേയും ഭാഷാശൈലി അതിസുന്ദരമാണ്. ഈ രണ്ടു കൃതികളും, പ്രത്യേകിച്ച് എമിലിലെ, ഒരു സെവോയ് വികാരിയുടെ വിശ്വാസപ്രഖ്യാപനം (The Confession of Faith of a Savoyard Vicar) എന്ന ഭാഗം, വലിയ എതിർപ്പുകൾ വിളിച്ചുവരുത്തി. രണ്ട് കൃതികളും ഫ്രാൻസിൽ നിരോധിക്കപ്പെട്ടു. റുസ്സോ തടങ്കൽ ഭീഷണിയിലായ റുസ്സോക്ക് ഫ്രാൻസ് വിട്ടുപോകേണ്ടി വന്നു.
ഇംഗ്ലണ്ടിൽ, ആത്മകഥ
കുറേക്കാലം സ്വിറ്റ്സർലണ്ടിൽ പലയിടങ്ങളിലായി താമസിച്ചെങ്കിലും, അവിടേയും റുസ്സോ എതിർപ്പുകൾ നേരിട്ടു. വൃണിതനായ അദ്ദേഹം, 1763-ൽ ജനീവയിലെ പൗരത്വം ഉപേക്ഷിക്കുകപോലും ചെയ്തു. റുസ്സോക്ക് തുണയുമായി ഒടുവിൽ എത്തിയത് ഇംഗ്ലണ്ടും അവിടത്തെ പ്രമുഖ ചിന്തകൻ ഡേവിഡ് ഹ്യൂമും ആണ്. 1766-ൽ റുസ്സോ തെരീസക്കൊപ്പം ഇംഗ്ലണ്ടിലെത്തി അവിടെ താമസമാക്കി. അവിടെവച്ചാണ് അദ്ദേഹം കുംബസ്സാരങ്ങൾ (Confessions) എന്ന പ്രസിദ്ധമായ കൃതി എഴുതിയത്. മുന്തിയ ഒരു ക്ലാസ്സിക്കായി പരിഗണിക്കപ്പെടുന്നെങ്കിലും ആത്മകഥയെന്ന നിലയിൽ ആ കൃതി പൂർണ്ണമായും വിശ്വസനീയമല്ല എന്ന് പറയപ്പെടുന്നു. പൊടിപ്പും തൊങ്ങലും ചേർ‍ത്താണ് അത് എഴുതിയത് എന്നാണ് പരാതി. എന്നിരുന്നാലും തന്നെക്കുറിച്ച് ഞെട്ടിപ്പിക്കുന്ന പല ഏറ്റുപറച്ചിലുകളും ഈ 'കുംബസ്സാരത്തിൽ' ഉൾപ്പെടുത്താൻ റുസ്സൊ മടിച്ചില്ല. ജോലിസ്ഥലത്ത് താൻ നടത്തിയ ഒരു മോഷണത്തിന്റെ ഉത്തരവാദിത്ത്വം ഒരു പാവം സഹപ്രവർത്തകയിൽ വച്ചുകെട്ടുന്നത്, ദേശാടനത്തിനിടയിൽ ഒപ്പമണ്ടായിരുന്നയാൾ അപസ്മാരം വന്ന് വഴിയിൽ വീണപ്പോൾ, അതുകണ്ട് ചുറ്റുംകൂടിയവർക്കിടയിൽ അയാളെ ഉപേക്ഷിച്ച് കടന്നു കളയുന്നത്, ഒക്കെ ഇതിൽ‌പ്പെടും.
സസ്യശാസ്ത്രപഠനം
പ്രകൃതിയെ സ്നേഹിച്ചിരുന്ന റുസ്സോ കാര്യമായി പഠിക്കാൻ ശ്രമിച്ച വിഷയങ്ങളിലൊന്ന് സസ്യശാസ്ത്രമാണ്. 1760-കളിൽ, സാമൂഹ്യഉടമ്പടിയും എമിലും മറ്റും ഉണ്ടാക്കിയ എതിർപ്പുകൾക്കിടയിൽ സ്വിറ്റ്സർലണ്ടിൽ കഴിയുമ്പോഴാൺ അദ്ദേഹത്തിന്റെ ശ്രദ്ധ അദ്യമായി ഈ വിഷയത്തിലേക്ക് തിരിഞ്ഞത്. സസ്യജാതികളെ വർഗ്ഗീകരിക്കുന്നതിന് കാൾ ലിനേയസ് ആവിഷ്കരിച്ച ലിന്നേയൻ രീതി റുസ്സോ മനസ്സിലാക്കി. എന്നാൽ വർഗ്ഗീകരണത്തിന്റെ സാങ്കേതികതകളേക്കാൾ റുസ്സോക്ക് താത്പര്യം, പര്യവേഷണയാത്രകളിലൂടെ സസ്യജാതികളെ നേരിട്ടറിഞ്ഞും മാതൃകകൾ ശേഖരിച്ചും പഠിക്കുന്നതിലായിരുന്നു. സ്വിറ്റ്സർലണ്ടിലും, ഇംഗ്ലണ്ടിലും, ഫ്രാൻസിലും താമസിക്കുമ്പോൾ, അദ്ദേഹം ഇത്തരം അനേകം യാത്രകൾ നടത്തി. പലപ്പോഴും അവ ഒറ്റക്കായിരുന്നു. റുസ്സോയുടെ അവസാനകാലത്തെ രചനകളിൽ ഒരു പ്രധാന ഭാഗം ഈ പഠനങ്ങളുടെ ഫലമാണ്. പൂർത്തിയാകാത്ത ഒരു സസ്യശാസ്ത്രനിഘണ്ടു, സസ്യശാസ്ത്രത്തിന്റെ അടിസ്ഥാനതത്വങ്ങളെക്കുറിച്ചുള്ള ഒരു ഗ്രന്ഥം എന്നിവ ഇവയിൽ പെടും. പിന്നീട് എഴുതിയ ഏകാന്തപഥികന്റെ ആത്മഗതം എന്ന ഗ്രന്ഥത്തിൽ സസ്യശാസ്ത്രപഠനം നൽകുന്ന ആനന്ദവും പ്രയോജനവും റുസ്സോ വിശദമായി ചർച്ച ചെയ്യുന്നുണ്ട്. പ്രകൃതിപഠനത്തിൽ തനിക്കുള്ള താത്പര്യം റുസ്സോയിൽ നിന്ന് കിട്ടിയതാണെന്ന് പ്രസിദ്ധ ജർമ്മൻ കവി ഗെയ്ഥേ പറഞ്ഞിട്ടുണ്ട്.
ജീവിതാന്ത്യം
ഇംഗ്ലണ്ടിലെ താമസത്തിനിടെ, തനിക്കെതിരെ എല്ലവരും ചേർന്ന് ഗൂഢാലോചന നടത്തുകയാണെന്ന ചിന്ത റുസ്സോയെ അലട്ടാൻ തുടങ്ങി. പിന്നീട് അദ്ദേഹത്തെ ഏറെ ഞെരുക്കിയ മനോവിഭ്രാന്തിയുടെ തുടക്കമായിരുന്നു അത്. ഉപകർ‍ത്താവായ ഡേവിഡ് ഹ്യൂമിനെപ്പോലും അദ്ദേഹത്തിന് സംശയമായി. 1767-ൽ ഫ്രാൻസിലേക്കു മടങ്ങിയ റുസ്സോ പലയിടങ്ങളിലും താമസിച്ചശേഷം 1770-ൽ പാരീസിലെത്തി. അടുത്ത എട്ടു വർഷം അദ്ദേഹം അവിടെ കഷ്ടാവസ്ഥയിൽ കഴിഞ്ഞു. ഉപജീവനത്തിനായി സംഗീതരചനകൾ പകർത്തിയെഴുതുകയും മറ്റും ചെയ്യേണ്ടി വന്നു. അതേസമയം ഇക്കാലത്തും അദ്ദേഹം ഏകാന്തപഥികന്റെ ആത്മഗതം (Reveries of a solitary Walker), ജീൻ ഷാക്കിനെ വിധിക്കുന്ന റുസ്സോ (Rousseau: Judge of Jean Jacques) തുടങ്ങിയ രചനകൾ നടത്തി. അദ്ദേഹത്തിന്റെ മാനസികനില വഷളായി. അതുവരെ വിശ്വസ്തയായിരുന്ന തെരീസ, കുതിരകളെ നോക്കുന്ന ഒരു ചെറുപ്പക്കാരനുമായി ചങ്ങാത്തത്തിലായത് അതിന്റെ കാരണങ്ങളിലൊന്നായിരുന്നു എന്നു പറയപ്പെടുന്നു. 1778-ൽ പെട്ടെന്നുണ്ടായ മരണം, അത്മഹത്യ ആയിരുന്നു എന്നു കരുതുന്നവരുണ്ട്.
വിലയിരുത്തൽ
റുസ്സോയുടെ രചനകൾ പിൽക്കാലചിന്തയേയും ചരിത്രത്തത്തേയും അതിശയകരമാം‌വിധം സ്വാധീനിച്ചു. മനപൂർ‌വമല്ലെങ്കിലും ഫ്രാൻസിന്റെ മണ്ണിനെ 1789-ൽ തുടങ്ങിയ വിപ്ലവത്തിനൊരുക്കുന്നതിൽ അദ്ദേഹം വലിയ പങ്കു വഹിച്ചു. വിപ്ലവത്തിന് നാന്ദി കുറിച്ച സംഭവമായ ബസ്റ്റില്ലിന്റെ പതനം നടക്കാൻ റുസ്സോ മരിച്ച് പതിനൊന്നു വർഷമേ വേണ്ടി വന്നുള്ളു. രാഷ്ട്രമീമാംസക്കപ്പുറം, സന്മാർഗ്ഗത്തിന്റേയും വിദ്യാഭ്യാസത്തിന്റേയും മതത്തിന്റേയും മേഖലകളിലും റുസ്സോയുടെ സ്വാധീനം പ്രകടമായിട്ടുണ്ട്. പിൽക്കാലചിന്തകന്മാരിൽ റുസ്സോ ഏറ്റവും കൂടുതൽ സ്വാധീനിച്ചത് ഇമ്മാനുവേൽ കാന്റിനെ ആണ് എന്നു പറയപ്പെടുന്നു. കാന്റിന്റെ സന്മാർഗചിന്തയുടെ ഒരു പ്രധാന സ്വഭാവം, ധാർമ്മികതയുടെ മാനങ്ങൾ സാർ‌വലൗകികമായിരിക്കും എന്ന അവകാശവാദമാണ്. ഇതിന് റുസ്സോയുടെ, പൊതുമനസ്സ്(General Will) എന്ന ആശയവുമായി ഏറെ സമാനതയുണ്ട്. എമിലിന്റെ രചനവഴി റുസ്സോ വിദ്യാഭ്യാസചിന്തയിന്മേലും തന്റെ ധിഷണയുടെ നിഴൽപ്പാട് അവശേഷിപ്പിച്ചു.
അതേസമയം, അങ്ങേയറ്റം സങ്കീർണ്ണമായ വ്യക്തിത്വമായിരുന്നു റുസ്സോയുടേത്. തത്ത്വചിന്തയിലേയും വ്യക്തിജീവിതത്തിലേയും അദ്ദേഹത്തിന്റെ നിലപാടുകൾ മനസ്സിലാക്കാൻ ശ്രമിച്ചവരെ വിഷമിപ്പിച്ചിട്ടുണ്ട്. ജ്ഞാനോദയചിന്തകന്മാരിൽ വിശകലനത്തിന് തീരെ വഴങ്ങാത്തവൻ എന്ന് റുസ്സോ വിശേഷിക്കപ്പെടുന്നു. ഒരേകാര്യത്തിൽ തന്നെ പരസ്പരവിരുദ്ധമായ അഭിപ്രായങ്ങളും പെരുമാറ്റവും അദ്ദേഹത്തിൽ നിന്നു വരുന്നത് ആരേയും അമ്പരപ്പിക്കും. തനിക്കു ജനിച്ച അഞ്ചു കുട്ടികളെ അമ്മത്തൊട്ടിലുകളിൽ ഉപേക്ഷിച്ച റുസ്സോ തന്നെ പിന്നീട് കുട്ടികളുടെ വിദ്യാഭാസത്തെക്കുറിച്ച് എഴുതപ്പെട്ട കൃതികളിൽ എല്ലാക്കാലത്തേയും ക്ലാസ്സിക്കായ എമിലിൽ ഇങ്ങനെ എഴുതി:-
പിതാവിന്റെ ചുമതല നിർ‌വഹിക്കാൻ വയ്യാത്തവന് പിതാവാകാൻ അവകാശമില്ല. ദാരിദ്ര്യവും, ജോലിത്തിരക്കും ഒന്നും ഒരാൾക്ക് സ്വന്തം കുട്ടികളെ വിദ്യാഭ്യാസം ചെയ്യിക്കാനുള്ള ഉത്തരവാദിത്തം നിർ‌വഹിക്കാതിരിക്കുന്നതിനുള്ള ന്യായീകരണമല്ല. അല്പമെങ്കിലും ഹൃദയാലുതയുള്ള ഒരുവൻ പവിത്രമായ ഈ ഉത്തരവാദിത്തം അവഗണിച്ചാൽ പിന്നീട് അതോർത്ത് ചുടുകണ്ണീർ പൊഴിക്കും; അവന് ഒരിടത്തും ആശ്വാസം കിട്ടുകയില്ല.
എന്നാൽ, തന്റെ കുട്ടികളെ ഉപേക്ഷിച്ചു കളഞ്ഞതിൽ‍ തനിക്കു ദുഃഖമൊന്നുമില്ലെന്നും ആ പ്രവൃത്തി ശരിയും നിയമാനുസൃതവും ആയിരുന്നെന്നും സത്യസന്ധനായ പൗരനേയും നല്ല പിതാവിനേയും പോലെയാണ് താൻ പെരുമാറിയതെന്നും അതോടെ താൻ പ്ലേറ്റോയുടെ മാതൃകാരാജ്യത്തെ പൗരനെപ്പോലെയായി എന്നും ഒക്കെ റുസ്സോ ആത്മകഥയിൽ പിന്നീട് എഴുതി.
കുറിപ്പുകൾ
സ്ഥാനപതിയുമായി പിരിയുന്നതിന് തൊട്ടുമുൻപുള്ള കൂടിക്കാഴ്ച റുസ്സൊ ആത്മകഥയിൽ നാടകീയമായി വിവരിച്ചിട്ടുണ്ട്. "വേലക്കാരോട് എന്നെ മുറിക്ക് പുറത്താക്കാൻ പറയും എന്ന് അയാൾ പറഞ്ഞപ്പോൾ എനിക്കു കലിവന്നു. ചാടിയെഴുന്നേറ്റ് മുറി അകത്തുനിന്ന് കുറ്റിയിട്ട ശേഷം അയാൾക്ക് നേരേ അടിവച്ചുനീങ്ങിക്കോൺട് ഞാൻ പറഞ്ഞു: വേണ്ട പ്രഭോ, ഈ കലഹത്തിൽ വേലക്കാരെ പങ്കാളികളാക്കേണ്ട. വരൂ, ഇത് ഇവിടെ നമുക്കിടയിൽ തീർക്കാം". (Confessions നാലാം വാല്യം ഒന്നാം പുസ്തകത്തിൽ നിന്ന്)
റുസ്സോ താൻ ജനീവയിലെ പൗരനാണന്നതിൽ അഭിമാനം കൊണ്ടിരുന്നു. സ്വതന്ത്രരാഷ്ട്രത്തിലെ പൗരനും പരമാധികാരത്തിലെ പങ്കാളിയും ആയാണ് താൻ ജനിച്ചതെന്ന് അദ്ദേഹം സാമൂഹ്യ ഉടമ്പടിയുടെ തുടക്കത്തിൽ തന്നെ എഴുതിയിട്ടുണ്ട്.
തെരീസയെ ലണ്ടണിലെത്തിച്ചത് സാമുവൽ ജോൺസന്റെ പ്രഖ്യാതജീവചരിത്രകാരനായ ജെയിംസ് ബോസ്വെൽ ആണ് എന്നു പറയപ്പെടുന്നു.(Jean Jacques Rousseau - 100 Great Lives Edited by John Canning)
പാപങ്ങൾ ഏറ്റുപറയുന്ന റുസ്സോപോലും പലപ്പോഴും അവിശ്വസിക്കപ്പെടുന്നു. തനിക്കു അഞ്ചു കുട്ടികൾ ജനിച്ചെന്നും അവരെ അമ്മത്തൊട്ടിലുകളിൽ ഉപേക്ഷിച്ചെന്നും പറയുന്നത്പോലും കഥയാണോ എന്നു സംശയിക്കുന്നവരുണ്ട്.(Jean Jacques Rousseau - Classic Encyclopedia - )
ആദ്യവായനയിൽ ഭാഷയുടെ സൗന്ദര്യത്തിൽ മയങ്ങി ഉള്ളടക്കത്തിൽ ശ്രദ്ധകേന്ദ്രീകരിക്കാൻ കഴിയാതെവന്നിരുന്നതുകൊണ്ട്, ഇമ്മാനുവേൽ കാന്റിന്, റുസ്സോയുടെ കൃതികൾ മനസ്സിലാകാൻ രണ്ടുവട്ടം വായിക്കണമായിരുന്നത്ര. കണിശമായ ദിനചര്യക്ക് പേരുകേട്ടിരുന്ന കാന്റിന്റെ പ്രഭാതത്തിലെ നടത്തിന്റെ സമയം ഇടക്ക് ആകെ തെറ്റിയിരിക്കുന്നതായി കണ്ടു. അദ്ദേഹം ആ ദിവസങ്ങളിൽ റുസ്സോയുടെ എമിലിൽ മുഴുകിയിരിക്കുകയായിരുന്നു. (Bertrand Russel - History of Western Philosophy)
അവലംബം
വർഗ്ഗം:രാഷ്ട്രതന്ത്രജ്ഞർ വർഗ്ഗം:തത്ത്വചിന്തകർ വർഗ്ഗം:1778-ൽ മരിച്ചവർ വർഗ്ഗം:ലളിത ജീവിത വക്താക്കൾ
രക്ത പ്ലാസ്മ
രക്തത്തിന്റെ 50% വും വരുന്ന ദ്രാവകഭാഗമാണ് രക്തപ്ലാസ്‌മ. വൈക്കോലിന്റെ നേരിയ മഞ്ഞ നിറമുള്ള ഈ ദ്രാവകം ശരീരഭാരത്തിന്റെ 5% വരെ വരുന്നു. എഴുപത് കിലോഗ്രാം ഭാരമുള്ള ഒരു മനുഷ്യനിൽ ഏകദേശം 3500 mL പ്ലാസ്മയുണ്ടാകും. സുപ്രധാനമാംസ്യങ്ങളായ ഫൈബ്രിനോജൻ, ആൽബുമിൻ എന്നിവ പ്ലാസ്മയിലാണുള്ളത്. യൂറിയ, യൂറിക്കാസിഡ്, ക്രിയാറ്റിനിൻ, ഗ്ലൂക്കോസ്, ഹോർമോൺ, ആന്റിബോഡി എന്നിങ്ങനെ രക്തത്തിലെ എല്ലാവിധരാസരൂപങ്ങളും സംവഹനത്തിന് രക്തപ്ലാസ്മയെ ഉപയോഗിക്കുന്നു. രക്തം കട്ടപിടിപ്പിക്കുന്ന ഫൈബ്രിനോജനും മറ്റ് രക്തക്കട്ട രൂപവല്ക്കരണത്തിന് സഹായിക്കുന്ന രക്തത്തിലെ പദാർത്ഥങ്ങളും രക്തകോശങ്ങളും ഒഴിവാക്കിയാൽ ലഭിക്കുന്ന ദ്രാവകമാണ് സീറം.
പ്ലാസ്മാ പ്രോട്ടീനുകൾ
100 മില്ലി ലിറ്റർ രക്തത്തിൽ പ്ലാസ്മാ പ്രോട്ടീനുകൾ അഥവാ മാംസ്യങ്ങൾ ഏകദേശം 6 മുതൽ 8 വരെ ഗ്രാം ഉണ്ടാകും. ഇവയെ പ്രധാനമായും മേജർ ഫ്രാക്ഷൻ എന്നും മൈനർ ഫ്രാക്ഷൻ എന്നും തരംതിരിച്ചിരിക്കുന്നു.
ആൽബുമിൻ
ആൽബുമിന്റെ അളവ് 3.5-5 g/dL ആണ്. 69000 ആണ് ഇതിന്റെ തൻമാത്രാ ഭാരം. കരളിൽ ഉത്പാദിപ്പിക്കപ്പെടുന്ന ഈ മാംസ്യം ഉയർന്ന ഗാഢതയിൽ രക്തത്തിലുള്ളതിനാൽ രക്തത്തിന്റെ ഓസ്മോട്ടിക് മർദ്ദം ക്രമീകരിക്കാൻ സഹായിക്കുന്നു.
ഗ്ലോബുലിൻ
ഗ്ലോബുലിന്റെ അളവ് 1.5-3 g/dL ആണ്. 90000-150000 ആണ് തൻമാത്രാ ഭാരം. ആൽഫാ ഗ്ലോബുലിൻ, ബീറ്റാ ഗ്ലോബുലിൻ, ഗാമാ ഗ്ലോബുലിൻ എന്നിങ്ങനെ ഇവയ്ക്ക് വിഭജനമുണ്ട്. കരളിലും അസ്ഥികളിലും പ്ലീഹയിലുമാണ് ഇവ ഉത്പാദിപ്പിക്കപ്പെടുന്നത്.
ഫൈബ്രിനോജൻ
ഫൈബ്രിനോജന്റെ രക്തത്തിലെ അളവ് 0.3 g/dL ആണ്. തൻമാത്രാഭാരം 340000 ഉള്ള ഈ മാംസ്യം കരളിൽ ഉത്പാദിപ്പിക്കപ്പെടുന്നു. രക്തം കട്ടപിടിക്കാൻ സഹായിക്കുകയാണ് ഇവയുടെ ധർമ്മം.
മറ്റ് പദാർത്ഥങ്ങൾ
ഹാപ്റ്റോഗ്ലോബുലിൻ ഹീമോഗ്ലോബിനുമായി ചേർന്നുണ്ടാകുന്ന ഗ്ലൈക്കോപ്രോട്ടീനുകൾ, എൽ.ഡി.എൽ(ലോ ഡെൻസിറ്റി ലിപ്പോ പ്രോട്ടീൻ), എച്ച്.ഡി.എൽ(ഹൈ ഡെൻസിറ്റി ലിപ്പോ പ്രോട്ടീൻ), വി.എൽ.ഡി.എൽ(വെരി ലോ ഡെൻസിറ്റി ലിപ്പോ പ്രോട്ടീൻ), മെറ്റലോപ്രോട്ടീനുകൾ (ലോഹീയ മാംസ്യങ്ങൾ) എന്നിവയും രക്തപ്ലാസ്മയുടെ ഘടകങ്ങളാണ്.
അവലംബം
വർഗ്ഗം:രക്തം
Blood
പെരുങ്ങള്ളൂർ
കേരളത്തിൽ കൊല്ലം ജില്ലയുടെ മദ്ധ്യഭാഗത്തായി സ്ഥിതി ചെയ്യുന്ന ഒരു ഗ്രാമമാണ് പെരുങ്ങള്ളൂർ. കിഴക്ക്‌- മണ്ണൻകിടയ്ക്കൽ, പടിഞ്ഞാറു – കാട്ടുവാമുക്ക്, തെക്ക്- ഇത്തിക്കര ആർ, വടക്ക് – മാക്കുളം എന്നിവയാണ് ഗ്രാമത്തിന്റെ അതിർത്തികൾ. ഇവിടുത്തെ ജനസംഖ്യയിൽ തൊണ്ണൂറു ശതമാനവും ക്രിസ്തീയ വിഭാഗത്തിൽ പെട്ടവരാണ്.
ആനക്കയം കാർഷിക ഗവേഷണകേന്ദ്രം
കേരളത്തിലെ കാർഷിക ഗവേഷണ കേന്ദ്രങ്ങളിൽ ഒന്നായ ആനക്കയം കാർഷിക ഗവേഷണ കേന്ദ്രം മലപ്പുറം ജില്ലയിലെ മഞ്ചേരിക്കടുത്തുള്ള ആനക്കയത്ത് സഥിതി ചെയ്യുന്നു. കേരള കാർഷിക സർവ്വകലാശാലയുടെ കീഴിലുള്ള ഈ സ്ഥാപനം പ്രധാനമായും കശുമാവിലും മറ്റു ഫലവൃക്ഷങ്ങളിലും ഗവേഷണം നടത്തി വരുന്നു.
ചരിത്രം
പകരം=|ലഘുചിത്രം|300x300ബിന്ദു|പ്രധാന ഓഫീസ് കെട്ടിടം സംസ്ഥാന കൃഷിവകുപ്പിന് കീഴിൽ 1963 ലാണ് കശുമാവ് ഗവേഷണ കേന്ദ്രം സ്ഥാപിതമായത്. മലപ്പുറം, കോഴിക്കോട്, പാലക്കാട് ജില്ലകളിലെ കർഷകർക്ക് വിവിധ കൃഷിരീതികളെക്കുറിച്ച് അറിവ് നൽകുന്നതോടൊപ്പം കശുമാവ് ഗവേഷണ രംഗത്ത് പ്രവർത്തനം വിപുലപ്പെടുത്തുക എന്നതായിരുന്നു ഈ സ്ഥാപനത്തിന്റെ ആദ്യകാല പ്രവ‍ർത്തനങ്ങൾ. ഈ മേഖലയിൽ ശ്രദ്ധേയമായ നേട്ടങ്ങൾ കൈവരിക്കാനും സ്ഥാപനത്തിന് സാധിച്ചു. 18 ഇനം മാതൃസസ്യങ്ങളിൽ നിന്നായി 216 സങ്കരബീജങ്ങളാണു് ഇവിടെ പരിപോഷിപ്പിച്ചുകൊണ്ടിരിക്കുന്നതു്. ഇതിൽ ആനക്കയം-1, ധാരാശ്രീ, മൃദുല എന്നീ ഇനം കശുമാവുകൾ കാർഷികോൽപ്പാദനത്തിനായി വിതരണം ചെയ്യുന്നുണ്ടു്. . 9.92 ഹെൿടർ ആണ്‌. ഇതിൽ 8 ഹെക്ടറും കശുമാവ് കൃഷിക്കു വേണ്ടിയാണ് ഉപയോഗിച്ചുകൊണ്ടിരുന്നത്. . അവസാനം ഇവിടെനിന്ന് പുറത്തിറക്കിയ ശ്രീ എന്ന കശുമാവ് ഇനം ഉയർന്ന ഉദ്പാദനക്ഷമതയുള്ളതും കശുവണ്ടിയുടെ വലിപ്പത്തിന്റെ കാര്യത്തിലും കീടപ്രതിരോധശേഷയിലും മുന്നിട്ട് നി‍ൽക്കുന്നതും തേയിലകൊതുകിനെതിരെ പ്രതിരോധശേഷിയുള്ളതുമാണ്. സംസ്ഥാനത്ത് കശുവണ്ടിയുദ്പാദനം വർദ്ധിപ്പിക്കുക എന്ന ലക്ഷ്യത്തോടെ ഗുണമേന്മയേറിയ പതിനായിരക്കണക്കിനു കശുമാവിൻ തൈകൾ ഇവിടെ ഉത്പാദിപ്പിച്ച് വിവിധ കൃഷിഭവനുകൾ വഴി ഇവിടെ നിന്ന് വിതരണം ചെയ്തിട്ടുണ്ട്.
കാർഷിക ഗവേഷണ കേന്ദ്രം
25 ഏക്കർ വിസ്തൃതിയുള്ള ഈ ഗവേഷണ കേന്ദ്രം 1972 ൽ കൃഷിവകുപ്പിൽനിന്നും കേരള കാർഷിക സർവകലാശാല ഏറ്റെടുത്തു. കാർഷിക ഗവേഷണ കേന്ദ്രം ആനക്കയം എന്ന പേരി‍ൽ അതിന് ശേഷം പുനർനാമകരണം ചെയ്യുകയുണ്ടായി. പത്തോളം ഹെക്ടറിൽ ഒരിഞ്ച് സ്ഥലവും പാഴാക്കാതെയുള്ള പ്രവ‍ർത്തനങ്ങളാണ് ആനക്കയം കാർഷിക ഗവേഷണ കേന്ദ്രത്തെ ശ്രദ്ധേയമാക്കുന്നത്. അത്യൂൽപാദന ശേഷിയുള്ള മാവ്, പ്ലാവ്, മാങ്കോസ്റ്റീൻ, റമ്പുട്ടാൻ, നെല്ലി, സപ്പോട്ട, നാരകം, മുന്തിരി, തുടങ്ങിയ നിരവധിയിനത്തിൽപെട്ട ഫലവൃക്ഷതൈകൾ, അലങ്കാരച്ചെടികൾ, പൂച്ചെടികൾ, എന്നിവയെല്ലാം ഇവിടെ ഉദ്പാദിപ്പിച്ച് കുറഞ്ഞ നിരക്കിൽ ഇവിടെ നിന്ന് വിതരണം ചെയ്ചുന്നുണ്ട്. വാഴ, തെങ്ങ്, കൊക്കോ എന്നിവയുടെ തൈകളും വിതരണം ചെയ്യുന്നു. മികച്ചയിനം പച്ചക്കറി വിത്തിനങ്ങളും ഉപഭോക്താക്കൾക്ക് ലഭ്യമാക്കുന്നുണ്ട്.
സീഡ് വില്ലേജ് പദ്ധതി
വിത്തിനങ്ങളും തൈകളും കേന്ദ്രത്തി‍ൽ നിർമിച്ച് വിതരണം ചെയ്യുന്നതിന് പുറമെ വിവിധപ്രദേശങ്ങളിലെ ക‍ർഷകർക്ക് ആവശ്യമായ സഹായവും നിർദ്ദേശവും നൽകി ക‍ർഷകരുടെ പങ്കാളിത്തത്തോടെ വിത്തുഗ്രാമങ്ങൾക്ക് രൂപം ന‍ൽകുകയും അവരിലൂടെ ലഭിക്കുന്ന വിത്തുകളും തൈകളും ശേഖരിച്ച് വിതരണം ചെയ്യുന്ന പദ്ധതിയാണ് സീഡ് വില്ലേജ് പദ്ധതി. മാവ്, പ്ലാവ്, മാങ്കോസ്റ്റീൻ, റമ്പുട്ടാൻ അലങ്കാര ചെടികൾ തുടങ്ങിയവയുടെ തൈകൾ ഉൽപാദിപ്പിക്കുന്നതിന് റൂട്ട് സ്റ്റോക്ക് നഴ്സറിയും ഇവിടെ സജ്ജമാക്കിയിരിക്കുന്നു.
പച്ചക്കറി കൃഷി
അത്യു‍ൽപാദന ശേഷിയുള്ള ധാരാളം പച്ചക്കറികൾ ഈ ഗവേഷണ കേന്ദ്രത്തിൽനിന്ന് വിത്തായും തൈ ആയും വിതരണം ചെയ്തുവരുന്നു. തക്കാളി, മുളക്, വെണ്ട തുടങ്ങിയവയും കാബേജ്, കോളിഫ്ലവർ എന്നിവയും വിപുലമായ രീതിയിൽ തന്നെ ഇവിടെ കൃഷിചെയ്യുകയും വിത്തുകളുൽപാദിപ്പിച്ച് വിതരണത്തിനായി തയ്യാറാക്കുകയും ചെയ്യുന്നു.
പരിശീലന കോഴ്സ്
വൊക്കേഷണൽ ഹയർസെക്കണ്ടറി പൂർത്തിയാക്കിയ വിദ്യാർഥികൾക്ക് 6 മാസത്തെ ഒരു പരിശീലന കോഴ്സ് 2008 മുതൽ ഇവിടെ ആരംഭിക്കുകയുണ്ടായി. പ്രതിമാസ സ്റ്റൈപന്റ് നൽകുന്ന ഈ കോഴ്സുകൊണ്ട് ഉദ്ദേശിക്കുന്നത് വിവിധയിനം കൃഷിരീതികൾ വരും തലമുറക്ക് പരിചയപ്പെടുത്തുക, കാർഷികമേഖലയോട് പുതുതലമുറക്ക് താ‍ൽപര്യമുണ്ടാക്കുക എന്നതാണ്. ഈ കോഴ്സിലൂടെ ഇതിനകം നൂറുകണക്കിന് വിദ്യാർഥികൾക്ക് വിവിധകൃഷിരീതികളിൽ ഇവിടെ നിന്ന് പരിശീലനം നേടി പുറത്തിറങ്ങിയിട്ടുണ്ട്.
പരിശീലനം പൂർത്തിയാക്കിയ വിദ്യാർഥികൾ സ്വയം സഹായ സംഘമെന്ന കൂട്ടായ്മ രൂപീകരിച്ച് കാർഷിക വികസന കേന്ദ്രത്തിൽ പ്രവർത്തിക്കുന്നുണ്ട്. കേന്ദ്രത്തിലേക്ക് ആവശ്യമായ നടീൽ വസ്തുക്കളുടെ ഉദ്പാദനത്തിൽ ഈ യുവ കൂട്ടായ്മയുടെ പങ്ക് നിസ്സീമമാണ്. ലാഭം പങ്കുവെക്കുന്ന തരത്തിലാണ് ഇവരുടെ പ്രവർത്തനമെന്നതിനാൽ ഇതിൽ പങ്കാളികളായ വിദ്യാർഥികൾക്ക് നല്ല വരുമാനം കണ്ടെത്താനും കഴിയുന്നുണ്ട്.
കർഷകർക്കും കാർഷിക വിദ്യാർഥികൾക്കും, വനിതകൾക്കും യുവാക്കൾക്കും തുടർച്ചയായി വിവിധ പരിശീലന പരിപാടികൾ സംഘടിപ്പിക്കുന്നതിനും അതുവഴി കാർഷിക രംഗത്തെ പുതിയ കണ്ടുപിടിത്തങ്ങൾ പൊതുജനങ്ങളിലെത്തിക്കുന്നതിനും ഈ സ്ഥാപനത്തിന് സാധിക്കുന്നുണ്ട്. ഹോർട്ടികൾച്ചർ, പ്ലാന്റ് പ്രോപ്പഗേഷൻ, ടിഷ്യൂകൾച്ചർ, ബയോടെക്നോളജി, ഹൈടെക് ഹോ‍ർട്ടികൾച്ചർ, റെയിൻവാട്ടർ കൺസർവേഷൻ, കോമേഴ്സ്യൽ ക്രോപ്പ് പ്രൊഡക്ഷൻ എന്നിവയിലാണ്. അഗ്രികൾച്ചർ പി.ജി. വിദ്യാർഥികൾക്ക് പരിശീലനം നൽകുന്നത്. ബിരുദധാരികൾ, കൃഷിവകുപ്പ് ഉദ്യോഗസ്ഥർ എന്നിവർക്കും ഇവിടെ പരിശീലനം നൽകാറുണ്ട്. കർഷകർക്കും വിദ്യാർഥികൾക്കും വിവിധ കാർഷിക വിളകൾ ഉൽപാദിപ്പിക്കാൻ വേണ്ട പ്രായോഗിക പരിശീലനം ഇവിടെ ലഭ്യമാണ്.
കാലാവസ്ഥാ നിരീക്ഷണ കേന്ദ്രം
ഈ കേന്ദ്രത്തിന്റെ ഉയരമുള്ള സ്ഥലത്ത് സ്ഥാപിതമായ കാലാവസ്ഥനിരീക്ഷണ കേന്ദ്രം കൃഷിവകുപ്പിനും മറ്റും വേണ്ട കാലാവസ്ഥ വിവരങ്ങൾ നൽകി വരുന്നു.
ആഗ്രോടൂറിസ്റ്റ് കേന്ദ്രം
കാർഷിക ഗവേഷണവും അനുബന്ധ പ്രവർത്തനങ്ങളും നടക്കുന്ന ഒരിടം എന്നതിൽ കവിഞ്ഞ്, വർണചെടികളും പുഷ്പങ്ങളും കായഫലങ്ങളും നിറഞ്ഞ ഒരു ഉദ്യാനമെന്ന തലത്തിലേക്ക് വികസിച്ച ഈ കേന്ദ്രം കുളി‍ർമയേകുന്ന ഒരു സന്ദർശന അനുഭവം കൂടി നൽകുന്നു. അതുകൊണ്ട് തന്നെ സംസ്ഥാനത്തിനകത്ത് നിന്നും പുറത്തുനിന്നുമുള്ള വിദ്യാർഥികളും കർഷകരും പഠനപ്രവ‍ർത്തനങ്ങളുടെ ഭാഗമായി ഇവിടെ സന്ദർഷിക്കാനെത്തുന്നു. സന്ദർശകർക്ക് ഗവേഷണ കേന്ദ്രത്തിന്റെ പ്രവർത്തനങ്ങൾ വിശദീകരിച്ചുനൽകാനും സംശയദൂരീകരണത്തിനും ഇവിടുത്തെ ജീവനക്കാർ സദാസന്നദ്ധരാണ്. പുതുതലമുറയിൽ കൃഷിയോട് ആഭ്യമുഖ്യം വളർത്തുന്നതിന് ഈ സന്ദർശനങ്ങൾ ഏറെ സഹായകമാകും. ഇക്കാര്യങ്ങളിൽ കൂടുതൽ മുന്നോട്ട് പോകുന്നതിനായി കേരളാ സർവകലാശാലയുടെ പ്രഥമ ആഗ്രോടൂറിസം കേന്ദ്രമായി വികസിപ്പിക്കുന്നതിന് സംസ്ഥാന സർക്കാരിന്റെ അനുമതി ലഭിച്ചു. അതോടെ പഠനയാത്രയുടെ ഭാഗമായി വിവിധ വിദ്യാഭ്യാസ സ്ഥാപനങ്ങളിൽനിന്നും കർഷക യൂണിറ്റുകളിൽനിന്നും ഇവിടെ എത്തുന്നവർക്ക് ഇന്നുള്ളതിൽനിന്നും കൂടുതൽ സൗകര്യം ലഭിക്കുന്നതിനും ഇത് ഗുണകരമാകും. ഗവേഷണ കേന്ദ്രത്തെ Centre of Excellence in Hi-tech Horticulture ആയി അംഗീകരിക്കാനുള്ള പ്രവർത്തനം പുരോഗമിക്കുന്നു.
അവലംബം
വർഗ്ഗം:കേരള കാർഷിക സർവ്വകലാശാലക്കു കീഴിലുള്ള സ്ഥാപനങ്ങൾ വർഗ്ഗം:കേരളത്തിലെ ശാസ്ത്രഗവേഷണം
ജോയ്സി ബണ്ട
മലാവിയുടെ പ്രഥമ വനിത പ്രസിഡന്റാണ് ജോയ്സി ബണ്ട. മുൻപ് വൈസ് പ്രസിഡന്റായിരുന്ന അവർ, പ്രസിഡന്റ് ബിംഗുവാ മുത്താരിക അന്തരിച്ചതോടെയാണ് പ്രസിഡന്റായി അധികാരമേറ്റത്. ഡിപിപി അംഗമായ ബണ്ടയെ നേരത്തെ മുത്താരിക്ക പുറത്താക്കിയിരുന്നു. അധികാരം സംബന്ധിച്ച തർക്കമായിരുന്നു കാരണം.
അവലംബം
വർഗ്ഗം:ആഫ്രിക്കയിലെ രാഷ്ട്രീയപ്രവർത്തകർ വർഗ്ഗം:ആഫ്രിക്കയിലെ വിദ്യാഭ്യാസപ്രവർത്തകർ വർഗ്ഗം:1950-ൽ ജനിച്ചവർ
റോസ ആർവൻസിസ്
റോസ ആർവൻസിസ് അല്ലെങ്കിൽ ഫീൽഡ് റോസ് യൂറോപ്പിലുടനീളം വ്യാപകമായി കാണപ്പെടുന്ന റോസിലെ ഒരു സ്പീഷീസ് ആണ്. 1762-ൽ ബ്രിട്ടീഷ് സസ്യശാസ്ത്രജ്ഞനായ വില്യം ഹഡ്സൺ ആണ് ഈ സസ്യത്തെക്കുറിച്ച് ആദ്യമായി വിവരണം നൽകിയത്.
ജനപ്രിയ പേരുകൾ
ഈ സസ്യം ഫീൽഡ് റോസ് എന്നും വൈറ്റ് ഫ്ലവേർഡ് ട്രെയിലിങ് റോസ് എന്നും അറിയപ്പെടുന്നു. കൂടാതെ "ഷേക്സ്പിയറുടെ കസ്തൂരി" എന്നും വിളിക്കുന്നു.
ബിബ്ലിയോഗ്രാഫി
വർഗ്ഗം:യൂറോപ്പിലെ സസ്യജാലം വർഗ്ഗം:റോസുകൾ വർഗ്ഗം:റോസേസീ
ബട്ടികോള റോമൻ കത്തോലിക്കാ രൂപത
റോമൻ കത്തോലിക്കാ സഭയുടെ കീഴിൽ ശ്രീലങ്കയിലെ ഒരു രൂപതയാണ് ബത്തികോള രൂപത. 2012 ജൂലൈ 3-നാണ് ബെനെഡിക്ട് പതിനാറാമൻ മാർപ്പാപ്പ പുതിയ രൂപത പ്രഖ്യാപിച്ചത്. നിലവിലുണ്ടായിരുന്ന ട്രിങ്കോമാലി-ബത്തികോള രൂപതയുടെ ഭാഗമായിരുന്ന ബത്തികോളാ പ്രവിശ്യയാണ് പുതിയ രൂപതയായി ഉയർത്തിയത്. കൊളമ്പോ അതിരൂപതയുടെ കീഴിലാണ് ബത്തികോള രൂപത സ്ഥിതി ചെയ്യുന്നത്. അതിരൂപതയുടെ കീഴിലെ 11-ആമത് രൂപതയാണ് ബത്തികോള. ട്രിങ്കോമാലിയുടെ സഹായ മെത്രാനായിരുന്ന ബിഷപ്പ് ജോസഫ് പൊന്നൈയ്യായെയാണ് രൂപതയുടെ മെത്രാനായി നിയോഗിച്ചിരിക്കുന്നത്. ശ്രീലങ്കയുടെ വടക്കു കിഴക്കൻ തീരത്ത് ബംഗാൾ ഉൾക്കടലിനു സമീപത്തായി എട്ടു ചതുരശ്രകിലോമീറ്ററാണ് രൂപതയുടെ വിസ്തീർണ്ണം. രൂപതയിൽ 24 ഇടവകകളിലായി 35 രൂപതാ വൈദികരും 13 സന്യാസ വൈദികരും 50 സന്യാസിനിമാരും സേവനമനുഷ്ഠിക്കുന്നുണ്ട്. 60000 അംഗങ്ങളാണ് രൂപതയുടെ കീഴിലുള്ളത്.
പുറത്തേക്കുള്ള കണ്ണികൾ
വർഗ്ഗം:ശ്രീലങ്കൻ ലത്തീൻ കത്തോലിക്കാ സഭയിലെ രൂപതകൾ
ആദിത്യ പഞ്ചോളി
ഇന്ത്യൻ ബോളിവുഡ് ചലച്ചിത്ര രംഗത്തെയും ടെലിവിഷനിലേയും ഒരു നടനാണ് ആദിത്യ പഞ്ചോളി. (ജനനം: ജനുവരി 4, 1965). ഷാരൂഖ് ഖാൻ നായകനായി അഭിനയിച്ച യെസ് ബോസ്സ് എന്ന ഹിന്ദി ചലച്ചിത്രത്തിലെ അഭിനയത്തോടെ ചലച്ചിത്ര ശ്രദ്ധ നേടി. ഇതിലെ അഭിനയത്തിന് മികച്ച വില്ലൻ വേഷത്തിനുള്ള ഫിലിംഫെയർ അവാർഡിന് നിർദ്ദേശിക്കപ്പെട്ടു.
സ്വകാര്യജീവിതം
നടിയായ സറീനാ വഹാബ് ആണ് അദ്ദേഹത്തിന്റെ ഭാര്യ. 1986 ൽ ഇവരുടെ വിവാഹം കഴിഞ്ഞു. സന എന്ന ഒരു മകളും സൂരജ് എന്ന മകനുമുണ്ട്.
പുറത്തേക്കുള്ള കണ്ണികൾ
വർഗ്ഗം:1965-ൽ ജനിച്ചവർ വർഗ്ഗം:സെപ്റ്റംബർ 12-ന് ജനിച്ചവർ വർഗ്ഗം:ഹിന്ദി ചലച്ചിത്രനടന്മാർ വർഗ്ഗം:ഗുജറാത്തികൾ
യൂജിൻ കാസ്പെർസ്കി
ഇയുജെൻ കാസ്പെർസ്കൈ(Russian: Евгений Валентинович 1965 ഒക്ടോബർ 4-ന് ജനനം നോവോരോസ്സിയ്ക്‌ ) അദ്ദേഹം ഐ ടി സുരക്ഷ മേഖലയിൽ വിദഗ്ദ്ധനാണ്. കമ്പ്യൂട്ടർ വൈറോളജിയിൽ അദ്ദേഹം നിരവധി ലേഖനങ്ങൾ എഴുതിയിട്ടുണ്ട്. 1997-ൽ അദ്ദേഹം കമ്പ്യൂട്ടർ സുരക്ഷയുമായി ബന്ധപ്പെട്ട നിരവധി സോഫ്‌റ്റ്‌വെയർ ഉൽപ്പന്നങ്ങൾ നിർമ്മിക്കുന്ന കാസ്പെർസ്കൈ ലാബ് എന്ന കമ്പനിയുടെ സഹസ്ഥാപകനായി. 4,000 ജീവനക്കാരുള്ള ഒരു ഐടി സുരക്ഷാ കമ്പനിയാണിത്. അദ്ദേഹം ഗവൺമെന്റ് സ്‌പോൺസർ ചെയ്‌ത സൈബർ വാർഫെയറിന്റെ ഉദാഹരണങ്ങൾ ഗവേഷണ തലവനായിരിക്കുമ്പോൾ തിരിച്ചറിയാൻ സഹായിക്കുകയും ചെയ്തു. സൈബർ യുദ്ധം നിരോധിക്കുന്ന ഒരു അന്താരാഷ്ട്ര ഉടമ്പടിയുടെ അഡ്വവേക്കറ്റ് ആണ് അദ്ദേഹം.
മുൻകാല ജീവിതം
കാസ്‌പെർസ്‌കി 1965 ഒക്ടോബർ 4-ന് സോവിയറ്റ് യൂണിയനിലെ നോവോറോസിസ്‌കിൽ ജനിച്ചു. അദ്ദേഹം വളർന്നത് മോസ്കോയ്ക്ക് സമീപമാണ്, ഒൻപതാം വയസ്സിൽ അവിടെ താമസം മാറി. അദ്ദേഹത്തിന്റെ പിതാവ് ഒരു എഞ്ചിനീയറും അമ്മ ഒരു ചരിത്ര രേഖാശാസ്ത്രജ്ഞയുമായിരുന്നു. കുട്ടിക്കാലത്ത് തന്നെ ഗണിതത്തിലും സാങ്കേതികതയിലും ആദ്യകാല താൽപ്പര്യം വളർത്തിയെടുത്തു.[8] ഒഴിവുസമയങ്ങളിൽ ഗണിത പുസ്തകങ്ങൾ വായിക്കുകയും 14-ാം വയസ്സിൽ ഒരു ഗണിത മത്സരത്തിൽ രണ്ടാം സ്ഥാനം നേടുകയും ചെയ്തു. അദ്ദേഹത്തിന് പതിനാലു വയസ്സുള്ളപ്പോൾ, കാസ്പെർസ്കി എ.എൻ. കോൾമോഗോറോവ് ബോർഡിംഗ് സ്കൂളിൽ ചേർന്നു, ഇത് മോസ്കോ യൂണിവേഴ്സിറ്റി നടത്തുകയും ഗണിതശാസ്ത്രത്തിൽ പ്രത്യേക പരിശീലനം നടത്തുകയും ചെയ്യുന്നു. സോവിയറ്റ് യൂണിയന്റെ കമ്മ്യൂണിസ്റ്റ് പാർട്ടിയുടെ യുവജന വിഭാഗത്തിലും അദ്ദേഹം അംഗമായിരുന്നു.
അവലംബം
വർഗ്ഗം:1965-ൽ ജനിച്ചവർ
വർഗ്ഗം:ഒക്ടോബർ 4-ന് ജനിച്ചവർ
വർഗ്ഗം:വിവരസാങ്കേതികവിദ്യാവിദഗ്ദ്ധർ
തീപ്പെരുക്
തെക്കെപശ്ചിമഘട്ടതദ്ദേശവാസിയായ ഒരു കുറ്റിച്ചെടിയാണ് തീപ്പെരുക്. .
അവലംബം
വർഗ്ഗം:ലാമിയേസി
ഗോകുൽ സുരേഷ്
ഗോകുൽ സുരേഷ് ഒരു മലയാള ചലച്ചിത്ര അഭിനേതാവാണ്. രാജ്യസഭാംഗവും മലയാള സിനിമാ നടനുമായ സുരേഷ് ഗോപിയുടെ മകനാണ് ഇദ്ദേഹം. വിജയ് ബാബുവും സാന്ദ്ര തോമസും നിർമിച്ച്, വിപിൻ ദാസ് സംവിധാനം ചെയ്ത്, 2016 ഇൽ ഫ്രൈഡെ ഫിലിംസ് ഒരുക്കിയ മുദ്ദുഗൗ എന്ന റൊമാന്റിക് കോമഡി സിനിമയാണ് ഗോകുൽ സുരേഷിന്റെ ആദ്യചിത്രം. അജയ് വാസുദേവ് സംവിധാനം ചെയ്ത 2017 ലെ ക്രിസ്മസ് ചിത്രമായ മാസ്റ്റർപീസ് എന്ന മമ്മൂട്ടി ചിത്രത്തിലേയും ഒരു പ്രധാന വേഷം ഗോകുലിനായിരുന്നു. 2018 ഇൽ പുറത്തിറങ്ങിയ ഇര എന്ന ചിത്രത്തിൽ ഉണ്ണി മുകുന്ദനൊപ്പം ഗോകുൽ പ്രധാന വേഷത്തിൽ എത്തിയിരുന്നു. 2019 ഇൽ പ്രണവ് മോഹൻലാലിനെ നായകനാക്കി അരുൺ ഗോപി സംവിധാനം ചെയ്ത ഇരുപത്തിയൊന്നാം നൂറ്റാണ്ട് എന്ന ചിത്രത്തിൽ ഗോകുലിന് അതിഥി വേഷമായിരുന്നു.
ജീവിതരേഖ
രാജ്യസഭാംഗവും മലയാള സിനിമാ നടനുമായ സുരേഷ് ഗോപിയുടെയും ആദ്യകാല അഭിനേത്രി ആറന്മുള പൊന്നമ്മയുടെ പേരമകളും ഗായികയുമായ രാധിക നായരുടെയും മകനായി 1993 സെപ്റ്റംബർ 29-ന് തിരുവനന്തപുരത്ത് ജനിച്ചു. ലക്ഷ്മി (മരണപ്പെട്ടു), ഭാഗ്യ സുരേഷ്, ഭാവ്നി സുരേഷ് എന്നീ രണ്ട് സഹോദരിമാരും മാധവ് സുരേഷ് എന്നൊരു സഹോദരനുമുണ്ട് ഗോകുലിന്. പ്രാഥമിക വിദ്യാഭാസം തിരുവനന്തപുരം സെന്റ് തോമസ് സ്കൂൾ, സരസ്വതി വിദ്യാലയം കോട്ടയം എന്നിവിടങ്ങളിൽനിന്നായിരുന്നു. അതിന് ശേഷം ബാംഗ്ലൂരിലെ ക്രൈസ്റ്റ് സർവ്വകശാലയിൽ നിന്ന് ബി.ബി.എ. ബിരുദം നേടി. പഠനത്തിന് ശേഷം കൊച്ചി ലേ മെറിഡിയനിൽ ഫ്രണ്ട് ഓഫീസറായും സ്റ്റാഫായും ഇന്റേൺഷിപ്പ് ചെയുന്ന കാലത്താണ് സിനിമയാണ് തന്റെ വഴിയെന്ന് തിരിച്ചറിഞ്ഞ് ജോലി ചെയ്യാനും തുടർന്ന് പഠിക്കുവാനുമുള്ള താല്പര്യം ഉപേക്ഷിച്ച് സിനിമയിൽ അരങ്ങേറിയതെന്നു ഗോകുൽ മനോരമ ഓൺലൈനുമായുള്ള ഒരു അഭിമുഖത്തിൽ വ്യക്തമാക്കി.
ചലച്ചിത്രരംഗം
2016 ഇൽ നവാഗതനായ വിപിൻ ദാസ് സംവിധാനം ചെയ്ത മുദ്ദുഗൗ എന്ന ചിത്രത്തിൽ കൂടെയായിരുന്നു ഗോകുലിന്റെ ചലച്ചിത്ര അരങ്ങേറ്റം. വിജയ് ബാബു, സാന്ദ്ര തോമസ് എന്നിവരുടെ നിർമ്മാണ സംരംഭമായ ഫ്രൈഡേ ഫിലിം ഹൗസാണ് ചിത്രം നിർമ്മിച്ചത്. 2017 ഇൽ അജയ് വാസുദേവ് സംവിധാനം ചെയ്ത മാസ്റ്റർപീസ് എന്ന ചിത്രമാണ് ഗോകുലിന്റെ രണ്ടാമത്തെ ചിത്രം. മമ്മൂട്ടി നായക വേഷം അവതരിപ്പിച്ച ചിത്രത്തിൽ ഗോകുൽ കോളേജ് വിദ്യാർത്ഥിയായ ഉണ്ണികൃഷ്ണന്റെ വേഷം അവതരിപ്പിച്ചു. ഉണ്ണി മുകുന്ദനോടൊപ്പം പ്രധാന വേഷം ചെയ്ത ഇരയായിരുന്നു ഗോകുലിന്റെ മൂന്നാമത്തെ ചിത്രം. പ്രണവ് മോഹൻലാലിനെ നായകനാക്കി അരുൺ ഗോപി സംവിധാനം ചെയ്ത ഇരുപത്തിയൊന്നാം നൂറ്റാണ്ടിൽ ഗോകുൽ അതിഥി വേഷത്തിൽ എത്തി.
മാധവ് രാമദാസൻ സംവിധാനം ചെയുന്ന ഇളയരാജ, അനിൽ രാജ് സംവിധാനം ചെയുന്ന സൂത്രക്കാരൻ, അരുൺ ചന്ദു സംവിധാനം ചെയുന്ന സായാഹ്ന വാർത്തകൾ, സുരേഷ് പൊതുവാൾ സംവിധാനം ചെയുന്ന ഉൾട്ട എന്നിവയാണ് ഗോകുലിന്റെ അണിയറയിൽ ഒരുങ്ങുന്ന അടുത്ത ചിത്രങ്ങൾ.
പുറംകണ്ണികൾ
വർഗ്ഗം:1993-ൽ ജനിച്ചവർ വർഗ്ഗം:സെപ്റ്റംബർ 29-ന് ജനിച്ചവർ വർഗ്ഗം:മലയാളചലച്ചിത്രനടന്മാർ വർഗ്ഗം:ക്രൈസ്റ്റ് യൂണിവേർസിറ്റിയിൽ പഠിച്ചവർ
ഡോൺ: ദ ചെയ്സ് ബിഗിൻസ് എഗയിൻ
ഫർഹാൻ അഖ്തർ സംവിധാനം ചെയ്തു 2006ൽ പുറത്തിറങ്ങിയ ഹിന്ദി ആക്ഷൻ ചലച്ചിത്രമാണ് ഡോൺ: ദ ചെയ്സ് ബിഗിൻസ് എഗയിൻ.ഈ ചിത്രം 1978ൽ പുറത്തിറങ്ങിയ അമിതാഭ് ബച്ചൻ നായകാനായി അഭിനയിച്ച ഡോൺ എന്ന ചിത്രത്തിന്റെ പുനർനിർമ്മിതിയാണ്.ചിത്രത്തിലഭിനയിച്ച പ്രധാന താരങ്ങൾ ഷാരൂഖ് ഖാൻ, പ്രിയങ്ക ചോപ്ര, അർജുൻ രാംപാൽ, ഇഷ കോപികർ, ബൊമൻ ഇറാനി എന്നിവരാണ്.
കഥ
ഡോൺ എന്നയാൾ മലേഷ്യയിലെ ഒരു കള്ളക്കടത്തുസംഘത്തിലെ തലവനാണ്. പേരില് പറയുന്നത് പോലെ അയാള് ഒരു ഡോൺ ആണു. അയാളുടെ അടുത്തുനിന്നും പിരിയാൻ നിന്ന രമേശ്‌ എന്ന മനുഷ്യനെ അയാൾ കൊന്നു. അതിന്റെ ദേഷ്യത്തിൽ അയാളുടെ കാമുകിയായ കാമിനി ഡോണിനെ അറസ്റ്റ് ചെയ്യാൻ വേണ്ടി പോലീസ് ഇന്ഫോര്മർ ആയി ഡോണിന്റെ റൂമിൽ അയാളെ പ്രേമം നടിച്ച് പോലീസിനെ വരുത്തി. ഡോൺ ബുദ്ധിപൂർവ്വം രക്ഷപ്പെട്ടു. കാമിനി കൊല്ലപ്പെട്ടു. തന്റെ ഒരേയൊരു സഹോദരനെയും കാമുകിയെയും കൊന്ന ഡോണിനോടു പകരം ചോദിക്കാൻ സഹോദരിയായ റോമ ഡോണിന്റെ സങ്കേതത്തിൽ ചേർന്നു. ഡോണിന് ഒരു ശത്രു ഉണ്ട്. ഇന്റെർപോൾ ഓഫീസർ ഡിസിൽവ.ഇവരോടൊപ്പം ഇന്റർപോൾ ഓഫീസമ്മാരായ വിശാൽ മാലിക്കും ഇൻസ്പെക്ടർ വര്മയും ഉണ്ട്. അയാളുടെ ഒരു ചോർത്തൽ സഹായിയെ ഡോൺ കൊന്നിരുന്നു. ഡോൺ തന്റെ സഹായിയായ നാരങ്ങിനു തന്റെ ലോകമെമ്പാടുമുള്ള സഹായികളുടെ വിവരം ഉള്ള ഒരു ഡിസ്ക് കൊടുത്തിരുന്നു. ഡോൺ ഇന്ത്യയിലേക്ക്‌ പോയി എന്ന് അറിഞ്ഞ ഡിസിൽവ അയാളെ പിന്തുദർന്നു. പരുക്കേറ്റ ഡോണിനെ ഡിസിൽവ ഹോസ്പിറ്റലിൽ കൊണ്ട്പോകുന്നു.
മുംബൈ നഗരത്തിലുള്ള ഒരു പാവത്താനായ വിജയിനെ ഡിസിൽവ കണ്ടു. വിജയ്‌ ഡോണിന്റെ മുഖച്ഛായ ഉള്ള ഒരുവനാണ്‌. അദ്ദേഹം വിജെയിനോട് കാര്യങ്ങല്പറഞ്ഞു വിജയിനെ ഡോൺ ആയി തിരിച്ചു പോകാൻ നിര്ബന്ധിക്കുന്നു. വിജയ്‌ അദ്ദേഹം നോക്കുന്ന കുട്ടിയായ ദീപുവിനെ ഓർത്ത്‌ വിസമ്മതം കാട്ടി. ഡിസിൽവ ദീപുവിനെ മലേഷ്യയിൽ കൊണ്ടുപോയി വിദ്യാഭ്യാസം നല്കാം എന്ന് പറഞ്ഞു വിജയെ പ്രലോഭിപ്പിച്ചു. ഇതിനിടയിൽ ജസ്ജിത്ത് എന്ന ഒരാള് ജയിളില്ന്നിന്നു ഇറങ്ങി വന്നു. ജസ്ജീത്തിന് ഡിസിൽവ ഒരു മോശമായ കാലം കൊടുത്തിരുന്നു. അയാൾ ഡിസിൽവയെ കൊല്ലാൻ മലേഷ്യയിൽ വന്നു. ഹോസ്പിറ്റലിൽ ഡോണിന്റെ പരുക്കേറ്റ മുറിവുകൾ വിജയുടെ ശരീരതിൽ ഉണ്ടാക്കാൻ ഉള്ള തീരുമാനം ഉണ്ടായി.വിജയ്‌ ഡോണിന്റെ സങ്കെതത്തിൽ ഒർമ്മശെഷി നഷ്ടപ്പെട്ടതിന്റെ പേരില് ചേരൂനു. വിജയ്‌ ഡോണിന്റെ വിവരങ്ങൾ അറിഞ്ഞ് ഓർമ്മ തിരിച്ചു കിട്ടി എന്ന രീതിയിൽ ഡിസിൽവയുടെ പ്ലാൻ മൂലം പെരുമാറി. ഡിസ്ക് ദീസിൽവയ്ക്ക് ഏല്പിക്കാൻ വിജയ്‌ തീരുമാനിച്ചു. റോമ വിജയിനെ ഡോൺ ആണെന്ന് വിചാരിച്ചു കൊല്ലാൻ ഇരിക്കവേ ദീസിലവ മൂലം ഡോൺ അല്ല ഇത് എന്നാ വിവരം മനസ്സിലാക്കി.വീട്ടില് എത്തിയ ദീസിൽവയെ ജസ്ജീത് കൊന്നു. ജസ്ജീത്തിന്റെ കയ്യില ഉണ്ടായിരുന്ന ഒരു ചിത്രം വച്ച് ദീസിൽവ ദീപു ജസ്ജീത്തിന്റെ മകൻ ആണെന്നും ദീപുവിനെ കാണണമെങ്കിൽ തനിക്ക് ഒരു കടമ ചെയ്യണം എന്നും പറഞ്ഞുകൊണ്ട് പോകുന്നു. ഡോണിന്റെ തലവനായ സിന്ഘാനിയ വന്നതിനെ പ്രമാണിച്ചുല്ല പാർട്ടി നടക്കുന്ന സമയം പോലീസുകാർ അവരെ വളഞ്ഞു. ഇവരോടൊപ്പം ഇന്റർപോൾ ഓഫീസമ്മാരായ വിശാൽ മാലിക്കും ഇൻസ്പെക്ടർ വര്മയും പാർട്ടി നടക്കുന്ന സ്ഥലത്ത് വെടിവയ്പ്പ് നടത്തിയത്. വിജയ്‌ ഡോൺ ആണെന്ന പേരില് അറസ്റ്റ് ചെയ്യപ്പെട്ടു. നാരങ്ങിനും ബാക്കിയുല്ലവര്ക്കും ഇത് ഡോൺ അല്ല എന്ന വിചാരം വന്നു. വിജയ്‌ അവരുടെ കയ്യില്ന്നിന്നും രക്ഷപ്പെട്ടു റോമയെ കണ്ടുമുട്ടി.
ഡിസ്ക് ജസ്ജീത്ത് മോഷ്ടിച്ചിരുന്നു. അയാളോട് തിരിച്ചുതരാൻ ആവശ്യപ്പെട്ട് ഫോൺ വന്നു. അയാള് പറഞ്ഞ വിലാസത്തിൽ പോയപ്പോൾ അവിടെ ദീസില്വയെ കണ്ടു. അത് ശരിക്കും ദീസില്വ ആയിരുന്നില്ല. സിന്ഘനിയയുടെ സത്രുയായിരുന്ന വർധാൻ അയിരുന്നു. അയാളുടെ അടുത്തു ദീപു ഉണ്ടായിരുന്നു. ജസ്ജീത്തിന്റെ മകൻ ആണെന്നു അറിഞ്ഞപ്പോൾ തട്ടിക്കൊണ്ട്പോയതാണ്. ജസ്ജീത്തും ദീപുവും ഒരു വിധത്തിൽ രക്ഷപ്പെട്ടു പോകുമ്പോൾ വിജയിനെ കണ്ടു. ജസ്ജീത്തും വിജയും സംഘർഷത്തിൽ ഏർപ്പെടുന്നു. ദീപു അവരെ പിന്തിരിപ്പിച്ചു. വിജയുടെ പ്ലാൻ പ്രകാരം വർധാനെ വീഴ്ത്താനുള്ള ശ്രമം ഫലിച്ചു എന്നതിന്റെ ഫലമായി വിജയും വർധാനും സംഘർഷത്തിൽ ഏർപ്പെടുന്നു. വര്ധാൻ അറസ്റ്റ് ചെയ്യപ്പെടുന്നു. വിജയെ ഹോസ്പിറ്റലിൽ കൊണ്ടുപോകുന്ന സമയം ഡോൺ റോമയോട് പറഞ്ഞ ഒരു രഹസ്യവാക്ക് വിജയ്‌ പറയുന്നു. അതോടെ ആ സത്യം മനസ്സിലായി. ഡോൺ ആയിരുന്നു വിജയ്‌ ആയി വന്നത്. ഹോസ്പിറ്റലിൽ ഡോണിന്റെ പരുക്കേറ്റ മുറിവുകൾ വിജയുടെ ശരീരതിൽ ഉണ്ടാക്കാൻ ഉള്ള തീരുമാനം ഉണ്ടായിരുന്ന സമയത്ത് ഡോൺ വിജയുടെ മുറിയിൽ മാറി കിടന്നു. അതിനുമുന്ബ് ഡി ദില്വയും വിജയും സംസാരിച്ചത് മുഴുവൻ കേട്ടിട്ടാണ് ഡോൺ തന്റെ ദൗത്യം തുടർന്നത്.
പുറത്തേക്കുള്ള കണ്ണികൾ
വർഗ്ഗം:2006-ൽ പുറത്തിറങ്ങിയ ഹിന്ദി ചലച്ചിത്രങ്ങൾ
ആർ.പി. സിങ്
2004ൽ ബംഗ്ലാദേശിൽ നടന്ന അണ്ടർ-19 ലോകകപ്പിലേയും രഞ്ചിട്രോഫിയിൽ ഉത്തർപ്രദേശിനെ പ്രതിനിധീകരിച്ചും നടത്തിയ മികച്ച പ്രകടനങ്ങൾ ഇദ്ദേഹത്തിന് ദേശീയ ഏകദിന ടീമിൽ ഇടം നേടിക്കൊടുത്തു. 2005 സെപ്റ്റംബർ 4ന് സിംബാബ്‌വേക്കെതിരെ ഹരാരെയിൽ നടന്ന മത്സരത്തിലായിരുന്ന് ഏകദിനത്തിലെ അരങ്ങേറ്റം. മൂന്നാം ഏകദിനത്തിൽതന്നെ തന്റെ ആദ്യ മാൻ ഓഫ് ദ മാച്ച് പുരസ്കാരം നേടി. ശ്രീലങ്കക്കെതിരെ ആയിരുന്നു ആ മത്സരം. 2006 ജനുവരിയിൽ പാക്കിസ്ഥനെതിരെ ഫൈസലാബാദിൽ നടന്ന മത്സരത്തിൽ ടെസ്റ്റിലെ അരങ്ങേറ്റം കുറിച്ചു. 5 വിക്കറ്റുകൾ വീഴ്ത്തിയ ഇദ്ദേഹം അരങ്ങേറ്റ മത്സരത്തിൽ മാൻ ഓഫ് ദ മാച്ചായി.
2007ൽ നടന്ന പ്രഥമ ട്വെന്റി20 ലോകകപ്പ് ടീമിലും ആർ.പി സിങ് ഇടം നേടി. മികച്ച പ്രകടനം കാഴ്ചവെച്ച ഇദ്ദേഹം ടൂർണമെന്റിൽ ഏറ്റവും കൂടുതൽ വിക്കറ്റെടുത്ത രണ്ടാമത്തെ കളിക്കരനായി. 7 മത്സരങ്ങളിൽ നിന്നായി 12 വിക്കറ്റുകളായിരുന്നു ലോകകപ്പിൽ ഇദ്ദേഹത്തിന്റെ സമ്പാദ്യം.
അവലംബം
വർഗ്ഗം:1985-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഡിസംബർ 6-ന് ജനിച്ചവർ
വർഗ്ഗം:ഇന്ത്യൻ ക്രിക്കറ്റ് കളിക്കാർ
എ. ഹമീദ്
ഒരു ഉറുദു സാഹിത്യകാരനാണ് എ.ഹമീദ് എന്ന അബ്ദുൽ ഹമീദ്.
ജീവിതരേഖ
1928-ൽ അമൃത്‌സറിൽ ജനിച്ചു. തുടർന്ന് വിഭജനം മൂലം പാകിസ്താനിലേക്ക് പോയി. പാകിസ്താൻ റേഡിയോയിൽ ജോലി ചെയ്തിരുന്ന കാലത്താണ് ഇദ്ദേഹത്തിന്റെ മൻസിൽ മൻസിൽ എന്ന ചെറുകഥാസമാഹാരം പ്രശസ്തി നേടിയത്. നിരവധി ചെറുകഥകളും നോവലുകളും നാടകങ്ങളും ഇദ്ദേഹത്തിന്റേതായുണ്ട്. പാകിസ്താനിലെയും ഇതരപുരസ്കാരങ്ങളു ഇദ്ദേഹത്തിന് ലഭിച്ചിട്ടുണ്ട്. 2011 ഏപ്രിൽ 29 - ന് ശ്വാസകോശസംബന്ധമായ അസുഖങ്ങൾ മൂലം ലാഹോറിൽ അന്തരിച്ചു.